cyanic-selkie/wikianc huggingface dataset:
བོད་ཁམས་སིལ་བུར་འཐོར་བའི་དུས་སྐབས།
གཅིག འོད་སྲུངས་ཀྱི་གདུང་རྒྱུད་ཀྱི་སྐོར།
དེ་ཡང་བོད་ཀྱི་ལོ་རྒྱུས་དེབ་ཐེར་རྣམས་སུ་བཙན་པོ་དར་མ་བཀྲོངས་རྗེས་སུ་བཙུན་མོ་ཆེ་ཆུང་གཉིས་ལ་སྔ་རྗེས་སུ་སྲས་རེ་འཁྲུངས་པའི་ཆེ་བ་འོད་སྲུངས་ནི། སྤྱི་ལོ་842པའི་ཆུ་ཁྱི་ལོར་ཡབ་དར་མ་ ་དུམ་བཙན་པོ་དང༌།  ཡུམ་ཚེ་སྤོང་བཟའ་གཉིས་ཀྱི་སྲས་སུ་འཁྲུངས།    སྐྱེས་མ་ཐག་པའི་བྱིས་པར་རྒྱལ་སྲིད་དབང་བསྐུར་ཡང༌།  སྐབས་དེར་ནང་བློན་རྣམས་ཀྱི་དབང་ཤུགས་ཕྱོགས་གཉིས་སུ་གྱེས་ཡོད་སྟབས།  ཡུན་རིང་མ་འགོར་བར་བཙུན་མོ་ཆེ་བའི་སྲས་ཡུམ་བརྟན་འཁྲུངས་པ་དང་ཁོང་གཉིས་རྒྱལ་སྲིད་ལ་གང་དགོད་ཁ་མ་འཆམས་པའི་རྩོད་པ་ཤོར་ཏེ་འོད་སྲུངས་ཕྱོགས་ཀྱིས་གཡོ་རུ་དང༌།  ཡུམ་བརྟན་ཕྱོགས་ཀྱིས་དབུ་རུ་བཟུང་ནས་དབུ་གཡོ་འཁྲུག་པ་བྱས།  དེའི་རྐྱེན་གྱིས་བོད་ཡུལ་ཕལ་ཆེ་བའི་ཡུལ་གྲུ་རེ་རེ་ལའང་ཆེ་སྲིད་དང༌།  ཆུང་སྲིད།   མང་ཚན་དང་ཉུང་ཚན།  གསེར་པ་དང་གཡུ་པ།   ཤ་ཟན་དང་རྩམ་ཟན་ཞེས་སྡེ་གཉིས་སུ་ཆད་དེ་འཁྲུག་རྩོད་ཀྱི་གཞི་ལངས།  དགུང་ལོ་ཉེར་བརྒྱད་པའི་ས་གླང་སྤྱི་ལོ་869ལོར་འབངས་གྱེན་ལོག་བྱས་པས་རིམ་བཞིན་བོད་ཀྱི་སྲིད་དབང་སིལ་བུར་འཐོར།      དགུང་ལོ་ཞེ་བཞི་པའི་ཤིང་སྦྲུལ་ཏེ་སྤྱི་ལོ་885ལོར་སྐུ་གཤེགས། འོད་སྲུངས་ཀྱི་སྲས་དཔལ་འཁོར་བཙན་ནི་《ཆོས་འབྱུང་མཁས་པའི་དགའ་སྟོན་》ལས་ཤིང་བྱ་ལོར་འཁྲུངས་པར་གསལ་ཏེ།  སྤྱི་ལོ་865པའི་ཤིང་བྱ་ཡིན་དགོས་ཤིང༌།   དེ་ལྟར་ན་ཡབ་མངའ་བདག་འོད་སྲུངས་དགུང་ལོ་ཉེར་བཞི་པའི་ཤིང་བྱ་ལོར་ཡབ་འོད་སྲུངས་དང༌།   ཡུམ་ཅོག་རོ་བཟའ་རྒྱལ་མོ་གཉིས་ཀྱི་སྲས་སུ་སྐུ་འཁྲུངས།  དགུང་ལོ་ཉེར་གཅིག་པའི་ཤིང་སྦྲུལ་ཏེ་སྤྱི་ལོ་885ལོར་ཡབ་གཤེགས་པ་དང༌།   བློན་པོ་འབྲོ་ཙུག་སྒྲ་དང༌།  ཅང་འཕོ་གཉིས་ཀྱིས་བྱས་ཏེ་གཙང་དུ་བྱོན་ནས་གྲོམ་པ་ལྷ་རྩེའི་བྲག་ལ་ཕོ་བྲང་མཛད།  སྨན་ལུང་ལ་སོགས་པ་ལྷ་ཁང་བརྒྱད་བཞེངས། དགུང་ལོ་སོ་གཅིག་པའི་ཤིང་ཡོས་ཏེ་སྤྱི་ལོ་895ལོར་གྲོམ་པ་ལྷ་རྩེ་རུ་སྟག་རྩེ་སྙགས་ཀྱིས་བཀྲོངས།
དཔལ་འཁོར་བཙན་ལ་བཙུན་མོ་ཆེ་ཆུང་གཉིས་ཡོད་པའི་ཆུང་མ་མཆིམས་བཟའ་བཙུན་ནེ་ལ་ཁྲི་བཀྲ་ཤིས་བརྩེགས་པ་དཔལ་འཁྲུངས། ཆེན་མ་སྣ་ནམ་བཟའ་ལེགས་བཙུན་ལ་སྐྱིད་ལྡེའུ་ཉི་མ་མགོན་འཁྲུངས།  གཅེན་བཀྲ་ཤིས་བརྩེགས་པའི་གདུང་རྒྱུད་སྐོར། འདི་ལ་《ཆོས་འབྱུང་མཁས་པའི་དགའ་སྟོན་》ལས།  ཁྲི་བཀྲ་ཤིས་བརྩེགས་པ་དཔལ་ལ་སྲས་གསུམ་བྱུང་སྟེ།   དཔལ་ལྡེའུ་དང༌།   འོད་ལྡེའུ།   སྐྱིད་ལྡེའུ་སྟེ་སྨད་ཀྱི་ལྡེའུ་གསུམ་དུ་གྲགས།
ག. ཆུང་བ་ལྡེའུ་གཙུག་མགོན་གྱིས་ཞང་ཞུང་བཟུང་ཞེས་པ་སྒར་དང་གུ་གེའི་ཕྱོགས་རྣམས་བཟུང༌།   དེ་ལ་སྲས་སྲོང་ངེ་དང་ཁོ་རེ་གཉིས་བྱུང༌།   སྲོང་ངེ་ནི་སྤྱི་ལོ་965པའི་ཤིང་གླང་ལོར་འཁྲུངས།   སྤྱི་ལོ་996པའི་མེ་སྤྲེལ་ལོར་མངའ་རིས་གུ་གེ་མཐོ་ལྡེའུང་གསེར་གྱི་ལྷ་ཁང་བཞེངས།   སྲས་ན་ག་རཱ་ཛ་དང༌།   དེ་བ་རཱ་ཛ་གཉིས་འཁྲུངས།   ཕྱིས་ཡབ་མེས་ཀྱི་ཡིག་ཚང་གཟིགས་པས་ཐུགས་སྐྱོ་ནས་རབ་བྱུང་མཛད་པས་མཚན་ལྷ་བླ་མ་ཡེ་ཤེས་འོད་དུ་གྲགས།  ཁྱེ ་བློ་རྣོ་བ་ཉེར་གཅིག་རྒྱ་གར་དུ་བརྫངས་པས་ལོ་ཆེན་རིན་ཆེན་བཟང་པོ་དང༌།  ལོ་ཆུང་གྲགས་འབྱོར་ཤེས་རབ་གཉིས་ཕྱིར་འཁོར་ཏེ་བསྟན་པ་ལ་ཤིན་ཏུ་ཕན་པ་བྱུང༌།   པཎྜི་ཏ་མང་པོ་སྤྱན་དྲངས་ནས་འདུལ་བའི་སྐོར་འཆད་ཉན་གྱིས་སྤེལ་བ་ལ་སྟོད་འདུལ་དུ་གྲགས།   དེའི་སྐབས་སུ་བོད་ཡུལ་སྟོད་སྨད་གཉིས་ནས་འདུལ་བའི་བསྟན་པ་དར་ཏེ་དབུས་གཙང་དུའང་དགེ་འདུན་གྱི་སྡེ་ཚུགས་པ་སོགས་བྱུང་ཡང༌།  བར་སྐབས་ཡུན་རིང་ཙམ་ལ་བསྟན་པ་ཉམས་པའི་རྐྱེན་གྱིས་ལྟ་སྤྱོད་རྣམ་དག་འཛིན་པ་ཉུང་ཞིང༌།  ཆོས་ལོག་སྤྱོད་པ་མང་པོ་བྱུང་བར་ལྷ་བླ་མ་ཡེ་ཤེས་འོད་ཀྱིས་ཆོས་ལོག་སུན་འབྱིན་པའི་ཆེད་དུ་རྒྱལ་བརྩོན་འགྲུས་སེང་གེ་ལ་གསེར་མང་པོ་བསྐུར་ནས་ཇོ་བོ་རྗེ་བོད་དུ་གདན་དྲངས་དུ་བཏང་ཡང་རེ་ཞིག་མ་འདྲོངས།  དེའི་རྗེས་སུ་ཡང་མུ་མཐུད་ནས་ཇོ་བོ་གདན་དྲངས་ཞུ་རྒྱུ་ལ་འབད་བརྩོན་གནང་བཞིན་པའི་སྐབས་དེར།  གར་ལོག་དང༌།  གུ་གེ་གཉིས་གཡུལ་འཁྲུག་པས་ཁོང་གིས་དམག་སྣེ་ཁྲིད་དེ་འཐབ་ཀྱང་མཐར་གར་ལོག་གིས་བཟུང་ནས་བཙོན་ཁང་དུ་འདས་སོ། གཅུང་ཁོ་རེ་ལ་སྲས་ལྷ་ལྡེའུ་འཁྲུངས།  ཁ་ཆར་གྱི་ལྷ་ཁང་བཞེངས། ལྷ་ལྡེའུ་ལ་སྲས་གསུམ་སྟེ་འོད་ལྡེའུ་དང༌།   ཕོ་བྲང་ཞི་བ་འོད།   བཙུན་པ་བྱང་ཆུབ་འོད་བཅས་སོ།   འོད་ལྡེའུ་ལ་སྲས་རྩེ་ལྡེའུ་འཁྲུངས།   རྩེ་ལྡེའུ་ལ་སྲས་འབར་ལྡེའུ་དང༌།   བཀྲ་ཤིས་ལྡེའུ།   ལྷ་ལྡེའུ།   ན་ག་དེ་བ་བཅས་བཞི་འཁྲུངས།   ན་ག་དེ་བ་ལ་སྲས་བཙན་ཕྱུག་ལྡེའུ་འཁྲུངས།   བཙན་ཕྱུག་ལྡེའུས་ཡ་ཙེའི་མངའ་བདག་མཛད།   སྲས་བཀྲ་ཤིས་ལྡེའུ་འཁྲུངས།   བཀྲ་ཤིས་ལྡེའུ་ལ་སྲས་གྲགས་བཙན་ལྡེའུ་འཁྲུངས།   གྲགས་བཙན་ལྡེའུ་ལ་སྲས་གྲགས་པ་ལྡེའུ་འཁྲུངས།  གྲགས་པ་ལྡེའུས་གསེར་བྲེ་བདུན་ཅུ་ལ་འཇམ་དབྱངས་ཀྱི་སྐུ་དང༌།   དངུལ་བྲེ་སྟོང་ཕྲག་བཅུ་གཉིས་ཀྱིས་བྱམས་པ་སོགས་དང༌། གསེར་དངུལ་གར་བླུགས་དང་ལྗང་བརྡུངས་ཀྱི་ལྷ་ཆེན་དང་མཆོད་རྟེན་དུ་མ་བཞེངས།  སྲས་ཨ་སོག་ལྡེའུ་འཁྲུངས།  ཨ་སོག་ལྡེའུས་རྒྱ་གར་རྡོ་རྗེ་གདན་དུ་ཆོས་རྒྱལ་མྱ་ངན་མེད་ཀྱིས་ཕུལ་བའི་གྲོང་བཞི་བཅུ་ཞེ་གཉིས་བར་སྐབས་སོག་པོས་བཟུང་བ་རྣམས་བླུས་ནས་རྡོ་རྗེ་གདན་རང་ལ་ཕུལ།  སྲས་འཛི་ཐར་སྨལ་དང༌།   ཨ་ནན་སྨལ་གཉིས་འཁྲུངས།  འཛི་ཐང་སྨལ་གྱིས་དངུལ་གྱི་དགྱེས་རྡོར་བཞེངས།  ཨ་ནན་སྨལ་གྱིས་རྡོ་རྗེ་གདན་གསོས།   འདི་ཡན་འབྲི་གུང་པའི་སྦྱིན་བདག་ཡིན།   འཛི་ཐར་སྨལ་ལ་སྲས་ཨ་འཛིད་སྨལ་འཁྲུངས།  ཨ་འཛིད་སྨལ་གྱིས་ས་སྐྱར་ལྷ་བཙུན་བྱས།  ཕྱིས་རྒྱལ་སར་འཁོད་ཅིང་གདུང་རབས་གཉིས་ནས་ཡ་ཙེའི་རྒྱལ་རྒྱུད་ཆད།   པུ་རངས་ནས་བསོད་ནམས་ལྡེའུ་སྤྱན་དྲངས།  དེ་ལ་པུ་ཎ་སྨལ་དུ་གྲགས།   དེའི་སྲས་པྲི་ཏི་སྨལ་དང༌།   བློན་པོ་དཔལ་ལྡན་གྲགས་པས་ས་སྐྱའི་ཆོས་ཁྲི་དང༌།   ལྷ་སར་བཅུ་གཅིག་ཞལ་ལ་གསེར་ཐོག་ཕུལ།  ཨ་སོག་ལྡེའུའི་སྲས་ཆུང་བ་ཨ་ནན་སྨལ་ལ་སྲས་རེ ་སྨལ་འཁྲུངས།  རེ ་སྨལ་གྱིས་རྒྱ་གར་གྱི་རྒྱལ་ཁམས་མང་པོ་བདག་པོར་བྱས།  དངུལ་ལས་བདེ་གཤེགས་བརྒྱད་བཞེངས།  ལྷ་སར་གཙང་ཁང་དབུས་མའི་གསེར་ཐོག་བྱས།   འདི་ཡན་འོད་སྲུངས་ཀྱི་གདུང་རྒྱུད་འཐོར་ཞིག་སོང་བའི་སྐོར་རགས་རིམ་ཙམ་བཤད་ཟིན་ཏོ།
གཉིས། ཁྲི་ལྡེའུ་ཡུམ་བརྟན་གྱི་གདུང་རྒྱུད་སྐོར།
རྒྱལ་པོ་དར་མའི་གདུང་སྲས་ཁྲི་ལྡེའུ་ཡུམ་བརྟན་ནི་ཡབ་འདས་པའི་རྗེས་སུ་སྤྱི་ལོ་842པའི་ཆུ་ཁྱི་ལོར་གཅེན་འོད་སྲུངས་འཁྲུངས་རྗེས་སུ་སྐུ་བལྟམས། རྒྱལ་སྲིད་ལ་རྩོད་ཅིང་དབུ་གཡོ་འཁྲུག་པ་སོགས་མི་འདོད་པ་མང་པོ་བྱུང་བའི་ཚུལ་རྣམས་གོང་དུ་སོང་མ་ཁད་པ་ལྟར་ཡིན་ལ།  བཙན་པོ་འདི་ཡིས་སྤ་ཚབ་བཟའ་བཀྲ་ཤིས་མཚོ་ཁབ་ཏུ་བཞེས་པ་ལ་སྲས་ཁྲི་ལྡེའུ་མགོན་གཉེན་འཁྲུངས།   སྤྱི་ལོ་882པའི་ཆུ་ཡོས་ལོར་གཤེགས་སོ།  །  ཁྲི་ལྡེའུ་མགོན་གཉེན་ལ་སྲས་ཁྲི་ལྡེའུ་རིག་པ་མགོན་དང༌།   ཉི་མ་མགོན་གཉིས་འཁྲུངས།  ཁྲི་ལྡེའུ་རིག་པ་མགོན་གྱི་རྒྱུད།  རིག་པ་མགོན་ལ་སྲས་ལྡེའུ་བོ་དང༌།  རྡོ་རྗེ་འབར་གཉིས་འཁྲུངས།  ལྡེའུ་བོ་ལ་སྲས་ལྷ་བུག་པ་ཅན་དང༌། ཐང་བྲག་པ་གཉིས་འཁྲུངས།  རྡོ་རྗེ་འབར་གྱི་སྲས་ཁྲི་དབང་ཕྱུག་བཙན།  ཁྲི་དབང་ཕྱུག་བཙན་ལ་སྲས་ཚ་ན་ཡེ་ཤེས་རྒྱལ་མཚན་འཁྲུངས།  ཚ་ན་ལ་སྲས་མངའ་བདག་ཁྲི་པ་འཁྲུངས། འདི་ཡབ་སྲས་གཉིས་ཀྱིས་བསམ་ཡས་ཀྱི་ཞབས་ཏོག་མཛད། དེའི་དུས་དབུས་གཙང་གི་མི་བཅུ་མདོ་ཁམས་ནས་བྱོན་ནོ།   །  ཁྲི་པ་ལ་སྲས་ཨ་ཙ་ར་དང༌།   དགེ་སློང༌།   བླ་མ་བོ་དྷི་རཱ་ཛ་གསུམ་འཁྲུངས།    ཨ་ཙ་རའི་རྒྱུད་པ་ཕྲེང་པོ་པ་དང༌།  ལྕང་རྒྱབ་པ།   གླག་པ་ལམ་པ།   འབྲོང་པ།   སྙེ་ཐང་པ།   ལུམ་པ་བཙད་པོ་བཅས་སུ་གྲགས།  དགེ་སློང་གི་རྒྱུད་པ་སྤེལ་བཞི་པ།   བོ་དྷི་རཱ་ཛའི་རྒྱུད་ཉགས་ལམ་པ།   འབྲི་གུང་པ།   འོན།   དོ།   ཆབ་ཐང༌།   བསམ་ཡས་བཙད་པོ་སོགས་མང་དུ་འཕེལ་བ་བཅས་སོ།   ། ཉི་མ་མགོན་ལ་སྲས་ཉི་འོད་དཔལ་མགོན་འཁྲུངས།  དེའི་རྒྱུད་ཀླུང་ཤོད་འཕན་ཡུལ་མདོ་སྟོད་ན་མང་ངོ།   །  ཞེས་པ་འདི་དག་ནི་《ཆོས་འབྱུང་མཁས་པའི་དགའ་སྟོན་》དུ་གསལ་བ་བཞིན་བཀོད་ཅི༌།   ལོ་རྒྱུས་ཡིག་ཚང་གཞན་དུ་འདི་དག་མི་འདྲ་བ་འདུག་པས་དཔྱད་པར་འོས།
ཡོངས་ཁུངས།
http://www.amdotibet.cn/html/ls/lswx/2014-06/16914.html
རྟགས་འཇུག་
རྟགས་ཀྱི་འཇུག་པ་དང་དོན་འདྲ།
ཧེ་ནོ།
ཧེ་ནོ་(Hà Nội)ནི་ཝི་ཏི་ནམ་ཡི་རྒྱལ་ས་རེད།
པོལ་ཝ་ལེ་རི།
པོལ​་ཝ་ལེ་རི་(ཧྥ་རན་སིའི་སྐད།: Paul Valéry)ནི་ཧྥ་རན་སིའི་སྙན་ངག་པ་ཞིག་རེད།
དཔུང་ཚུགས་འཇུག་ལྡོག་གི་གནས་
དཔག་དཔུང་གི་ཕར་འགྲོག་བ་དང་ཚུར་ལྡོག་པའི་བྱ་སྤྱོད་ཀྱི་འགུལ་བསྐྱོད། །
༼དུང་དཀར་ཚིག་མཛོད་ཆེན་མོ་༽ལས་བཏུས།
ཁ་རེལ་ཆ་ཕེག
ཁ​་རེལ་ཆ་ཕེག་(Karel Čapek)ནི་ཅེ་ཁེ་ཡི་རྩོམ་པ་པོ་ཞིག་རེད།
གནས་བརྟན་ཕྱག་མཆོད་བསྡུས་པ་
༄༅། །ཨོཾ་སྭསྟི། པཎ་ཆེན་ཤཱཀྱ་ཤྲཱིས་མཛད་པར་གྲགས་པའི་གནས་བརྟན་ཕྱག་མཆོད་དང་འབྲེལ་བའི་ཆོ་ག་མདོར་བསྡུས་ཙམ་བྱ་ཚུལ་གྱི་ངག་འདོན་ནི།
སྣ་མཁར་དགོན
ཤར་དགོན་པ་ནས་མུ་མཐུད་སྤྱི་ལེ་བདུན་ཙམ་ཤར་ངོས་སུ་སྤྱིར་བཏང་འཁོར་ལམ་བརྒྱུད་སོང་ན་མདུན་གྲོང་ཞེས་པར་འབྱོར། དེ་ནས་རྐང་ཐང་མར་ཆུ་ཚོད་ཕྱེད་ཙམ་ཡར་འཛེགས་ན་དགོན་དེར་སླེབས་ཀྱི་རེད། དགོན་དེ་ནི་ཐོག་མར་དགོན་དེའི་གཡས་ངོས་ཀྱི་སྒྲུབ་གདན་སྒང་ཞེས་པར་སྒྲུབ་པ་པོ་དྲུག་སྒྲུབ་པ་བསྐྱོན་ནས་བཞུགས་པའི་སྒྲུབ་ཁང་ཆུང་ཆུང་ཞིག་ཡོད་པ་ལ་རྗེས་སུ་ད་ལྟའི་དགོན་གནས་ཡུལ་དེར་ས་སྐྱ་པཎ་ཆེན་ཤཱཀྱ་མཆོག་གི་དངོས་སློབ་པཎ་ཆེན་རྡོ་རྒྱལ་བས་ཕྱག་བཏབ་གནང་མཛད་ཅེས་ཟེར། སྔོན་སྟག་ལུང་དགོན་གྱི་དགོན་ལག་ཡིན། སྔོན་འདུ་ཁང་ཀ་བ་བཅུའི་ནང་རྟེན་གཙོ་སྤྱན་རས་གཟིགས་ཕྱག་བཞི་པ་ཞིག་དང་། སྟག་ལུང་ཐང་པའི་སྐུ་བརྙན་སོགས་མཇལ་རྒྱུ་ཡོད། བཙུན་མ་དྲུག་ཅུ་སྐོར་གྱིས་སྟག་ལུང་བཀའ་བརྒྱུད་ཕྱག་བཞེད་མཛད་ཀྱི་ཡོད། ལོ་ལྟར་བོད་ཟླ་༡༡ཚེས་༡－༡༡བར་མཎིའི་སྒྲུབ་ཞག་དང་ཟླ་4ནང་སངས་རྒྱས་རབས་བདུན་ཞེས་ཚོགས་གནང་སྲོལ་ཡོད། ད་ལྟ་སྔོན་གྱི་འདུ་ཁང་གྱི་གྱང་རོའི་སྟེང་གསར་བཞེངས་གནང་བའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད།
འབྲི་ལུང་དགོན
སྣ་མཁར་དགོན་ནས་ཤར་ངོས་སུ་སྤྱིར་བཏང་འཁོར་ལམ་བརྒྱུད་སྤྱི་ལེ་བརྒྱད་ཙམ་སོང་ན་བཙུན་དགོན་དེར་སླེབས་ཀྱི་རེད། འབྲི་ལུང་ཞེས་པ་ནི། སྒྲུབ་ཐོབ་དབུས་སྨྱོན་པ་གང་སར་གནས་སྐོར་དུ་ཕེབས་ནས་མཐར་འབྲི་ཞིག་གིས་ལུང་བསྟན་པ་ལྟར་གནས་དེར་བཞུགས་སྟབས་འབྲི་ལུང་པ་ཞེས་པ་དེ་ལྟར་བྱུང་གསུངས། ཐོག་མར་སྟག་ལུང་བཀའ་བརྒྱུད་ཕྱག་བཞེད་མཛད་པ་ལ་སྤྱི་ལོ་༡༩༣༥ཙམ་ལ་བྲག་རྒྱབ་རིན་པོ་ཆེ་གནས་དེར་བཞུགས་པ་ནས་བཟུང་བཙུན་མ་སུམ་ཅུ་སོ་གཉིས་སྐོར་གྱིས་དགེ་ལུགས་ཕྱག་བཞེད་མཛད་པས་དགའ་ལྡན་ཆོས་འཁོར་གླིང་གི་དགོན་ལག་ཏུ་འགྱུར།
ཐིས་རན།
ཐིས་རན་(Tiranë)ནི་ཨལ་པ་ཉི་ཡ་ཡི་རྒྱལ་ས་རེད།
བོད་ཅེས་པའི་མིང་འདི་ཇི་ལྟར་བྱུང་བའི་ཚུལ།
བེ་རི་འཇིགས་མེད་དབང་རྒྱལ།
ཤེས་ཡོན་ཡར་རྒྱས་དང་རིགས་གཅིག་རྐང་འཛིན།
སྨྲྀ་ཏིའི་ལོ་རྒྱུས་ཀྱི་སྤྱི་ཁོག་རགས་བསྡུས།
བེ་རི་འཇིགས་མེད།
ཁོ་བ་ཡ་ཤི་ཨི་ས།
ཁོ་བ་ཡ་ཤི་ཨི་ས་ངམ་ཨི་ས་(ཉི་ཧོང་སྐད།小林 一茶)ནི་རི་པིན་གྱིས་སྙན་ངག་པ་ཞིག་རེད།
༡༨༣༩ལོ།
༡༨༣༩ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
པ་སང་ས།
པ་སང་ས་ནི་བོད་པའི་གཞས་མ་ཞིག་རེད།
ཟིན་ཐོ་འམ་དཔྱད་གཞི།
རེག་དུག་དང་བོད།
དེང་སྐབས་འཛམ་གླིང་སྤྱིའི་ཤེས་རིག་གི་འཕེལ་ཕྱོགས་དང༌། ཀུན་སྤྱོད་ཁྲིམས་གཞི། དཔལ་འབྱོར་ཁྲོམ་ར་སོགས་ཕྱོགས་ཡོངས་ནས་གཅིག་གྱུར་གྱི་རྣམ་པ་ཅན་དུ་འཕེལ་འགྱུར་འགྲོ་བཞིན་ཡོད། ཐ་ན་མི་རིགས་དང་ཡུལ་ལུང་གང་ཞིག་གི་དར་རྒྱས་དང་ཉམས་ཆགས་མཐའ་དག་གིས་ཐད་ཀར་འཛམ་གླིང་ཧྲིལ་བོར་ཤུགས་རྐྱེན་ཐེབས་ནུས་པའི་ཚོར་ཤུགས་བསྐྱེན་པའི་དུས་རབས་ཤིག་ལ་སླེབས་ཡོད་པས། འུ་ཚོས་ཀྱང་འཛམ་གླིང་གི་འཕེལ་འགྱུར་དང་བསྟུན་ནས་རང་ཉིད་ཀྱི་མི་རིགས་འཕེལ་རྒྱུས་སུ་གཏོང་དགོས་པར་མ་ཟད། ཚོར་བ་བསྐྱེད་པའི་སྒོ་ནས་རང་ཉིད་ཀྱི་སྤྱི་ཚོགས་ལ་འཕྲད་ཉེན་གྱི་འཇིགས་པ་དག་སྔོན་འགོག་བྱ་དགོས་རྒྱུ་ནི་གནད་དམ་པའོ། སྤྱིར་སྤྱི་ཚོགས་ཤིག་འཕེལ་རྒྱས་སུ་འགྲོ་བ་དེ་ཕྱོགས་མང་པོ་ཞིག་ལ་རག་ལས་ཡོད་པ་བཞིན། སྤྱི་ཚོགས་ཤིག་རྩ་འཐོར་དུ་འགྲོ་བ་དེ་འང་གནོད་འཚེ་རིགས་མང་པོ་ཞིག་དང་འབྲེལ་ནས་འབྱུང་གིན་ཡོད། དེས་བས།  དེ་རིང་གི་རྒྱལ་སྤྱིའི་རེག་དུག་ཉིན་མོ་འདི་དང་བསྟུན་ནས། ང་རང་ཉིད་དུས་རྒྱུན་བློ་འཚབ་སྐྱེས་བཞིན་པའི་རེག་དུག་འགོས་ནད་ཀྱི་ཐད་ནས་བསམ་ཚུལ་འགའ་གླེང་མོལ་གྱི་ཚུལ་དུ་བརྗོད་འདུན་བྱུང༌།  རེག་དུག་འགོས་ནད་ནི་འུ་ཚོས་སྣང་མེད་དུ་འཇོག་མི་རུང་བའི་ཉེན་ཚབས་རང་བཞིན་ཅན་གྱི་འགོག་བྱ་གལ་ཆེན་ཞིག་རེད་བསམ། རྒྱུ་མཚན་ནི། རེག་དུག་འགོས་ཁྱབ་རྒྱུ་ལམ་དང༌། རེག་དུག་འབྱུང་འཕེལ་གྱི་གནས་སྟངས།  རེག་དུག་གིས་མིའི་སྤྱི་ཚོགས་ལ་སྤྲད་པའི་ཉེན་འཇིགས།  དེ་བཞིན་བོད་སྤྱི་ཚོགས་ཀྱི་གོམས་གཤིས་དང༌། བོད་མིའི་བསམ་བློ་འཁྱེར་སྟངས། བོད་པའི་ཁོར་ཡུག་གི་གནས་བབས་བཅས་ཀྱི་ཆ་ནས་ནད་གཞི་འདི་ནི་འུ་ཚོར་མཚོན་ན་ཧ་ཅང་ཉེན་ཚབས་རང་བཞིན་ཅན་གྱི་འགོས་ནད་ཞིག་ཆགས་ཡོད།
གཅིག རེག་དུག་འགོས་ཁྱབ་རྒྱུ་ལམ་དང་བོད་སྤྱི་ཚོགས་ཀྱི་གོམས་གཤིས།
གཉིས། རེག་དུག་གི་ནད་རྟགས་དང་བོད་མིའི་བསམ་བློ་འཁྱེར་སྟངས།
གསུམ། རེག་ཏུག་གི་ཉེན་ཚབས་དང་བོད་ཀྱི་ཁོར་ཡུག
རེག་དུག་ནི་འཛམ་གླིང་འཁྲུགས་ཆེན་གཉིས་པའི་སྐབས་སུ་ཚན་རིག་པ་དག་ལ་དབང་སྒྱུར་བའི་སྨྱོ་ནད་ཕོགས་ཏེ་ས་ཆེན་འདི་འགོས་གཏོར་བྱས་པའི་བྱས་ཉེས་ཀྱི་དུག་རླངས་ལས་བསྐྱེད་པའམ། ཡང་ན་མིའི་ཀུན་སྤྱོད་འཁྱོལ་བའི་ལས་འབྲས་ལས་བྱུང་བ་གང་ཡིན་གསལ་རྟོག་དཀའ་ནའང༌། ལོ་རབས་བརྒྱད་བཅུ་བ་ནས་བཟུང་ས་སྒང་འདིའི་འགྲོ་བ་མི་ཡོངས་ཀྱིས་གདོང་ལེན་ཕར་བརྒོལ་བྱེད་དགོས་པའི་ཉེན་ཚབས་རང་བཞིན་ཅན་གྱི་འཇིགས་པ་ཆེན་པོ་ཞིག་ཏུ་གྱུར་ཡོད། དེང་སྐབས་ཨ་ཧྥུ་རི་ཁ་གླིང་དུ་འགོས་ནད་འདིས་རྐྱེན་པས་སྤྱི་ཚོགས་ཀྱི་དཔལ་འབྱོར་དང་ཤེས་རིག་དར་རྒྱས་བཅས་ཀྱི་ཕྱོགས་ལའང་འགོག་རྐྱེན་ཆེན་པོ་ཐེབས་ཏེ། གཞོན་སྐྱེས་ཕལ་ཆེ་བའི་རང་འཚོ་མ་ཐུབ་པ་དང་ཁྱིམ་གཞི་རྩ་སྟོང་དུ་འགྱུར་བཞིན་པ། དེ་བཞིན་སྤྱི་ཚོགས་ཧྲིལ་བའི་ངལ་རྩོལ་ཐོན་བསྐྱེད་མཚམས་ཆད་ལ་ཉེ་བའི་གནས་བབ་སུ་ལྷུང་ཡོད། ད་ལྟ་ས་སྒང་རིལ་མོ་འདིའི་སྟེང་དུས་ཡུན་ཆུ་ཚོད་ ༢༤ རིང་རེག་དུག་གིས་ཚེ་སྲོག་འཕྲོག་བཞིན་པའི་མི་གྲངས་ ༨༠༠༠ ་ལ་སླེབས་ཡོད་པ་དང༌། མི་གྲངས་ ༡༥༠༠༠ ལ་རེག་དུག་འགོས་ཁྱབ་འབྱུང་བཞིན་ཡོད་པར་བཤད། རེག་དུག་འགོས་ཁྱབ་ཀྱི་རྐྱེན་པས་ད་ལྟ་ཨ་ཧྥུ་རི་ཁའི་གླིང་དུ་ཆ་སྙོམས་ཀྱི་མིའི་ཚེ་ཚད་ནི་ལོ་ ༢༣ ནས་ ༣༢ བར་ཡིན་པ་རེད།  འུ་ཅག་བོད་པའི་ཁོར་ཡུག་གི་གནས་སྟངས་དང་བོད་མིའི་བསམ་བློ་འཁྱེར་སྟངས་སོགས་ཕྱོགས་མང་པོ་ཞིག་ནས་ཨ་ཧྥུ་རི་ཁ་གླིང་གི་སྤྱི་ཚོགས་དང་འདྲ་ཤོས་ཆེ་བས། བོད་ཡུལ་ཀྱང་རེག་དུག་འགྱོག་མྱུར་འགོས་ཁྱབ་འགྲོ་སླ་བའི་སྤྱི་ཚོགས་ཤིག་ཏུ་གྱུར་ཡོད།
རེག་དུག་ནི་རྒྱལ་ཁབ་དང་མི་རིགས་ཀྱི་དབྱེ་མཚམས་ལས་བརྒལ་ཏེ་འགྲོ་བ་མིའི་རིགས་སྤྱི་ལ་འཕྲད་ཀྱིན་པའི་ཉེན་ཚབས་ཅན་གྱི་འཇིགས་པ་ཞིག་ཡིན་པས་ན། འུ་ཚོས་ཀྱང་སྤྱི་མཚུངས་ལྟར་འགན་དེ་དང་ལེན་བྱེད་དགོས་པར་མ་ཟད། འུ་ཚོའི་སྤྱི་ཚོགས་ནི་དེང་རབས་འཕྲོད་བསྟེན་གྱི་མཐུན་རྐྱེན་ཞན་ལ། འགོས་ནད་སྔོན་འགོག་གི་འདུ་ཤེས་དམན་པའི་སྤྱི་ཚོགས་ཤིག་ཡིན་པའི་ཆ་ནས། འུ་ཅག་བོད་པའི་གཞོན་སྐྱེས་ཤེས་ལྡན་པ་དག་གིས་གཞན་ལས་ལྷག་པའི་འོས་འགན་ཞིག་འཁྱེར་དགོས་པར་སེམས།  འོ་ན་ང་ཚོས་རེག་དུག་འགོས་ཁྱབ་བཀག་སྡོམ་ཐད་བྱ་གཞག་ཅི་ཞིག་སྒྲུབ་ཐུབ་བམ། ཡང་ན་བྱ་གཞག་གང་ཞིག་སྒྲུབ་ན་ཁ་ཚ་དགོས་གཏུགས་ཀྱི་ནུས་པ་ཐོན་ཐུབ་བམ། འདིའི་ཐད་འུ་ཅག་བོད་རིགས་གཞོན་སྐྱེས་ཤེས་ལྡན་པ་དག་གིས་རང་གི་རྣམ་དཔྱོད་སྤྱད་དེ་ལྟ་ཚུལ་ཅི་རིགས་ཤིག་འདོན་ཐུབ་རྒྱུ་དང༌། དེ་བཞིན་བསམ་ཚུལ་ཁོ་ན་ཙམ་མ་ཡིན་པར་འུ་ཚོ་གཞོན་ནུ་རྣམས་མཉམ་རོབ་ཀྱིས་རང་ཉིད་ཀྱི་ནུས་པའི་དཔོག་ཚོད་ཀྱི་སྒོ་ནས་ལག་ལེན་ལ་གཞོལ་གང་ཐུབ་བྱ་རྒྱུ་ནི་ཕྲན་གྱི་རེ་བའི་དམིགས་སྒོ་ཉག་གཅིག་ཀྱང་ཡིན།
སྤྱིར་སྨད་འཚོང་མ་དང་དུ་ནག ནང་རུལ་གསང་མྱུལ་བ། ཇག་རྐུན་ནག་ཚོགས་བཅས་ནི་དབང་བསྒྱུར་མཁན་དག་གི་ལག་ཆ་གལ་ཆེན་ཞིག་ཡིན་ལ།  དེ་སྔོན་འཇར་ཕན་གྱིས་ཀྲུང་གོར་བཙན་འཛུལ་བྱེད་སྐབས་ཀྱང་ལག་ཆ་འདི་དག་བེད་སྤྱོད་བྱས་ཏེ། ཀྲུང་གོའི་སྤྱི་ཚོགས་སུ་དུ་ནག་ནང་འདྲེན་དང་སྨད་འཚོང་སྤྲོ་ཁང་བཙུགས་ཏེ་ཆེད་དུ་སྤྱི་ཚོགས་ཟང་ཟིང་བདེ་འཇགས་མེད་པ་དང༌། མིའི་ཀུན་སྤྱོད་ཉ་ཉོག་འཁྲིག་ཆ་དོད་པ། མི་རིགས་ནང་ཁུལ་དུ་འཁོན་འཛིན་ཆགས་སྡང་སློངས་པ། ཇག་རྐུན་ནག་ཚོགས་ཀྱི་དཔུང་ཤུགས་འདྲ་མིན་བསྐྱེད་སྲིང་བྱས་ཏེ་མི་མང་མགོ་རྙོག་ཐེབས་སུ་འཇུག་པ་དང༌། ནག་ཚོགས་དང་སྨད་འཚོང་མ་བེད་སྤྱད་དེ་སྤྱི་ཚོགས་ཁྲོད་ཀྱི་ཤེས་ལྡན་པ་དག་གིས་མི་དམངས་ལ་གོ་རྟོག་སྤེལ་བའི་བྱ་གཞག་ལ་བར་ཆད་གཏོང་པར་མ་ཟད། མི་མང་གྱིས་གོང་བཀུར་ཡི་རང་བྱེད་པའི་གནད་ཡོད་ཤེས་ལྡན་པ་དག་དམར་གསོད་གཏོང་བའི་རིགས་ཀྱང་བྱུང་ཡོད། དེས་རྐྱེན་གྱིས་འུ་ཅག་ཤེས་ལྡན་པ་དག་གིས་ནག་ཉེས་ཅན་གྱི་བྱ་བ་འདིའི་རིགས་གཙང་ཕྱག་བྱེད་པར་བློ་རིག་གྲུང་པོས་འབད་དགོས་ལ། དེ་ལས་ཀྱང་རེག་དུག་འགོས་ནད་སྔོན་འགོག་གི་བྱ་གཞག་འདི་ནི་རིགས་དང་རུས་སུ་མ་ཆད་པའི་འཛམ་གླིང་གི་གཞོན་སྐྱེས་ཤེས་ལྡན་པ་སྤྱིའི་ཕྲག་པར་བབས་པའི་འོས་འགན་ཉག་གཅིག་ཡིན་པས་ང་ཚོས་ཀྱང་དེ་བཞིན་གྱིས་རང་འགན་དང་ལེན་བྱེད་དགོས་པ་སྨྲས་མེད་རེད། ཡིན་ནའང༌། གསོན་ཤུགས་ལྡན་ལ་ཚོར་ཤུགས་བསྐྱེན་པའི་སྤྱི་ཚོགས་ཤིག་གཙང་ཉར་བྱེད་རྒྱུ་ནི་ལས་སླ་བོའི་བྱ་གཞག་ཅིག་ཡིན་མི་སྲིད། དེས་རྐྱེན་གྱིས་སྤྱི་ཚོགས་གང་ཞིག་ཡིན་ཡང་གཞོན་ནུ་ཤེས་ལྡན་པའི་མཉམ་རོབ་ནི་འགུལ་ཤུགས་ལྡན་པའི་ནུས་པ་གལ་ཆེན་ཞིག་ཡིན་ལ། མང་མོས་དཔྱད་ཞིབ་ལས་ཐོན་པའི་ཐབས་ཤེས་ནི་ལག་ལེན་དངོས་དང་འཚམས་པ་ཞིག་ཡིན་སྲིད། དེ་བས་ང་ཚོས་ཀྱང་སྤྱི་ཚོགས་ཞབས་ཞུའི་ལས་གཞི་གང་ཞིག་ཡིན་ཡང་མཉམ་རོབ་ཀྱི་ནུས་པ་འདོད་རྒྱུ་དང༌། དགག་སྒྲུབ་དཔྱད་བསྡུར་གྱི་ཆ་གཉིས་འཛོམས་པའི་ཀུ་ཡངས་ཀྱི་བསམ་བློ་ཞིག་ལ་གཞི་བཅོལ་དེ་ཐབས་ཤེས་འཚོལ་དགོས།
ལྔ། རེག་དུག་སྔོན་འགོག་གི་ཐབས་ཤེས་གཉིས།
ངའི་བསམ་པར་ད་ལྟའི་འུ་ཅག་གི་སྤྱི་ཚོགས་གནས་བབས་སོགས་ཕྱོགས་གང་ཐད་ནས་བལྟས་ན་རེག་དུག་སྔོན་འགོག་གི་ཐབས་ཤེས་གཉིས་འདུག གཅིག གོང་རིམ་ལ་ཁྲིམས་གཏུགས་སྙན་ཞུ་འབུལ་རྒྱུ་དང༌། གཉིས། གཞི་རིམ་མང་ཚོགས་ལ་རེག་དུག་འགོས་ནད་ཀྱི་ཉེན་ཚབས་སྐོར་གྱི་གོ་རྟོག་སྤེལ་རྒྱུ་དེ་རེད།  གོང་རིམ་ལ་ཁྲིམས་གཏུགས་སྙན་ཞུ་འབུལ་ཕྱོགས་ནི། ས་གནས་སོ་སོའི་ཤེས་ལྡན་པ་དག་མཉམ་རོབ་ཀྱིས་འབྲེལ་ཡོད་ལས་ཁུངས་ལ་སྙན་ཞུ་ཕུལ་ཏེ་ས་ཁུལ་སོ་སོར་ཡོད་པའི་སྨད་འཚོང་སྤྲོ་ཁང་དག་ཁྲིམས་གཏུགས་བྱས་ཏེ་སྨད་འཚོང་མའི་བསྟི་གནས་དག་མེད་པ་བཟོ་རྒྱུ་དང༌། གཉིས་ནས་ས་གནས་བདེ་འཇགས་ལས་ཁུངས་གིས་གྲོང་ཁྱེར་དང་སྤྱི་ཚོགས་ཀྱི་བདེ་འཇགས་དོ་དམ་གྱི་འགན་འཁྲི་གཙང་ལེན་བྱེད་ཀྱིན་མེད་པའི་དངོས་དོན་ཐེར་འདོན་བྱ་རྒྱུ་དེ་རེད། གཞི་རིམ་མང་ཚོགས་ལ་གོ་རྟོག་སྤེལ་ཕྱོགས་ཀྱི་ཆ་ནས། རེག་དུག་འགོས་ནད་སྐོར་གྱི་དུས་དེབ་དང་ཚགས་པར་འགྲེགས་སྤེལ་དང་གཞི་རིམ་ས་ཁུལ་དུ་དངོས་སུ་སོང་སྟེ་རེག་དུག་འགོས་ནད་ཀྱི་ཉེ་ཁའི་རང་བཞིན་དང་སྔོན་འགོག་ལག་ཐབས་སོགས་ངོ་སྤྲོད་བྱས་ཏེ། མི་མང་རང་ངོས་ནས་འགོས་ནད་ལ་འཛེམས་དོགས་བྱེད་པའི་འདུ་ཤེས་བསྐྲུན་རྒྱུ་དེ་རེད། གལ་སྲིད་བོད་པའི་སྤྱི་ཚོགས་སུ་སྨད་འཚོང་མའི་རིགས་མེད་པ་བཟོ་ཐུབ་ཚེ་རེག་དུག་སྔོན་འགོག་ལ་ཕན་པ་ཁོ་ན་ཙམ་མ་ཡིན་པར། སྤྱི་ཚོགས་སྤྱིའི་ཤེས་ཡོན་དར་རྒྱས་དང་ཀུན་སྤྱོད་དག་གཙང་ཡོངས་པར་ཀྱང་ནུས་བ་གལ་ཆེན་འདོན་ཐུབ་པར་སེམས། དེ་བས། མཇུག་མཐར་ངས་ཡང་བསྐྱར་ཟིན་བྲིས་ཀློག་པ་པོ་རྣམས་ཀྱིས་སོ་སོའི་བསམ་ཚུལ་གང་ཡོད་པ་མཐའ་དག་ཁོག་ཏུ་སྦོས་མི་འདུག་པར། སྤྱི་ཚོགས་སུ་བཏོན་དེ་འུ་ཅག་གཞོན་སྐྱེས་ཚང་མས་རང་རེའུ་སྤྱི་ཚོགས་འདིར་མཉམ་རོབ་ཀྱི་ནུས་བ་ཞིག་འདོན་ཐུབ་རྒྱུར་རེ་བ་ཡོད་ལ། ཡིད་ཆེས་ཀྱང་ཡོད།
ཡ་ཧུ་དྷ་པའི་སློབ་གསོ།
རྒྱུ་མཚན་ཅིའི་ཕྱིར་“འཛམ་གླིང་གི་སྒོར་མོ་ཨ་རིའི་སྒོར་ཁུག་ཏུ་ཡོད་ལ། ཨ་རིའི་སྒོར་མོ་ཡ་ཧུ་དྷ་པའི་སྒོར་ཁུག་ཏུ་ཡོད།”ཟེར་བ་རེད། ངས་གྲོགས་མཱ་ལགས་ངོ་ཤེས་རྗེས་ད་གཟོད་སྐད་ཆ་འདིའི་དོན་རྟོགས་བྱུང་། འཇིག་རྟེན་པའི་འགྲོ་ལུགས་ཤིག་གི་དབང་གིས། ང་ཚོས་སྒོར་མོ་ནི་མིའི་རྩིས་ཐང་ལ་གནོད་པར་འདོད་དེ། བུ་ཕྲུག་ལ་སྒོར་མོ་སྙེག་པའི་ཐད་ནས་སློབ་གསོ་གཏོང་མཁན་ཉུང་ཉུང་ཡིན། ཡིན་ནའང་། དེ་དང་མཉམ་དུ་ང་ཚོས་བུ་ཕྲུག་ལག་ཆགས་རྗེས་སྒོར་མོ་མང་པོ་བསྙེགས་པ་དང་ཐོབ་ནའང་བསམ་པ་རེད། འཛམ་གླིང་གི་ཕྱུག་པོ་རྩེ་གྲས་ལ་ཕྱིན་པའི་ཡ་ཧུ་དྷ་པ་མི་རིགས་ལ་མཚོན་ན། བུ་ཕྲུག་འབྱོར་ལྡན་ལ་བསྐྱེད་བསྲིང་བྱ་དགོས་ན། ཁོ་ཚོར་བྱིས་དུས་ནས་སྒོར་མོ་བསྙེག་པར་སློབ་སྦྱོང་བྱ་རུ་བཞག་ན་ཁེ་ཕན་ཡོད་པར་ཡིད་ཆེས་པ་རེད།
གྲོགས་མཱ་ལགས་ལ་ཆུང་དུས་ནས་ཨ་ཕས་ཚོང་གི་སྐོར་ནས་ཤེས་བྱ་བརྒྱུད་སྤྲོད་བྱས་པ་ངས་ཐོག་མར་གོ་དུས། ང་དགོད་ཁ་ ཤོར་སོང་། སེམས་ནང་ལ་ཡ་ཧུ་དྷ་པ་ཚོ་སྒོར་མོར་དགའ་ནས་དངོས་ནས་སྨྱོ་འུ་འདུག་སྙམ་པ་ཡིན། དེ་ནས་གྲོགས་མཱ་ལགས་ཀྱིས་ཞིབ་མོར་ཁོའི་ཆུང་དུས་ཀྱི་གནས་ཚུལ་གླེང་བྱུང་བས། ངས་ཁོ་ལ་བཟུང་བའི་ལྟ་ཚུལ་ལ་འགྱུར་བ་དྲག་པོ་བྱུང་། ཡ་ཧུ་དྷ་པས་བུ་ ཕྲུག་ལ་སློབ་པའི་ཚོང་ནི་ང་ཚོའི་མིག་ནང་གི་བྱིས་པ་“ཞོར་ལས་ལ་གཏོང་བ་”ཙམ་གྱི་སླ་མོ་དང་རགས་ལས་ཙམ་མ་རེད། ཁོ་ཚོས་བྱིས་པར་སྒེར་ཚུགས་དང་འགན་འཁྲི། མདུན་སྐྱོད། ད་རུང་སྒོར་མོ་མང་པོ་ཐོབ་པའི་ནུས་པ་བསྐྱེད་བསྲིང་བྱེད་ཀྱིན་པ་རེད།
ལོ་བདུན་གྱི་སྟེང་ཐོག་དང་པོའི་ཚོང་ལས་གཉེར་བ།
གྲོགས་མཱ་ལགས་ལ་ལོ་བདུན་གྱི་སྟེང་ཨ་ཕས་བཙན་ཚུགས་བྱས་ཏེ་ཚགས་པར་སྐྱེལ་བའི་ལས་ཀ་ཞིག་ཁོར་ལས་སུ་བཞག དེ་ན་ཚགས་པར་བསྐྱལ་ནས་ཁྱིམ་ཚང་རེ་རེར་ཕྱིན་དགོས་པས་ཞོར་དུ་ཁོས་འཁོར་རྟགས་དང་སྲུང་ཁེབས་འགྲེམ་བརྡ་བྱས་ཏེ་ཁྱིམ་ཚང་རེ་རེར་བསྐྱོད་པ་ན། ཁྱིམ་ཚང་ཤུགས་ཆེ་བས་ཁོ་བྱིས་པ་ཞིག་ཡིན་པར་ཤ་ཚ་ནས་ཁ་ངོ་གཅོག་མི་ནུས།དེ་རྐྱེན་གྱིས་ཁོས་ཨ་ཕ་ལ་རྒྱུན་དུ་འཁོར་རྟགས་དང་སྲུང་ཁེབས་སོགས་སྡེབ་ཉོ་བྱེད་དུ་བཞག་སྟེ་ཕར་བཙོང་། ཐེངས་ཤིག་ཁོས་སྐྱེ་པ་ཞིག་ལ་འགྲེམ་བརྡ་བྱས་པས་གཞན་གྱིས་ཉོ་མི་དགོས་པར་སྨྲས། དེ་ནས་ཁོས་”ཁྱོད་ལ་རླངས་ འཁོར་གཅིག་ཡོད་པ་མ་ཡིན་ནམ། དེའི་འཁོར་རྟགས་རྙིང་ནས་གོག་གོག་ཏུ་ཡང་གྱུར་ འདུག་”ཅེས་སྨྲས་པས། མི་དེས་ཅི་མི་སྙམ་པའི་སྒོ་ནས་”དེ་ངའི་ཆུང་མའི་རླངས་འཁོར་རེད་”ཅེས་ལན་བཏབ།
ཁོས་ཡང་བསྐྱར་”དེ་ན་ཁྱོད་ཀྱིས་ཅིའི་ཕྱིར་གཅིག་ཉོས་ཏེ། ཟླ་བ་འགའ་ལ་སྤྱོད་ཅིང་འཁོར་རྟགས་གང་གི་སྤུས་ཀ་བཟང་མིན་ལ་ཚོད་ལྟ་ཞིག་མི་བྱེད་པ་ཡིན་”ཞེས་དྲིས། ཁོས་ང་ལ”གལ་ཏེ་ངས་བཞི་བཙོང་རྒྱུ་མ་རེད་ཀྱང་། གཅིག་ཚོང་ནའང་དོན་བཟང་ཡིན། “ཞེས་ལབ་ པས། ཁོར་ཆུང་དུས་ཞིག་ནས་ཅི་འདྲའི་གནད་ལ་ཁེལ་བའི་སེམས་ཤིག་འདུག
ལོ་བཅུའི་སྟེང་སྨི་༡༠༠༠ནང་འཁོར་དུ་ཚོང་ལས་གཉེར་བ།
མཚོ་འགྲམ་དུ་རྩེ་རུ་འགྲོ་དུས་ཁོས་མཚོ་འགྲམ་གྱི་ཚུར་ཕྱོགས་ནས་དབུལ་བོའི་བྱིས་པའི་ས་ནས་རིན་གོང་བདེ་མོས་རི་མོའི་དཔེ་ཆ་ཉོས། དེ་ནས་ལྕགས་རྟར་ཞོན་ནས་མཚོ་འགྲམ་གྱི་ཕར་ཕྱོགས་དུ་ཕྱིན་ནས་ཕྱུག་པོའི་བུ་ཕྲུག་ལ་རིན་གོང་མཐོན་པོས་བཙོང་། ཕྱོགས་གཉིས་ཀྱི་བར་ཐག་ ནི་སྨི་༡༠༠༠ཙམ་ཡིན་རུང་། རིན་གོང་མཐོ་དམན་གྱིས་ཉོ་ཚོང་བྱས།
གཟའ་འཁོར་རེ་རེར། ཁོ་གྲོང་ཟུར་གྱི་ཚོང་ཁང་དུ་སོང་སྟེ་འཁྱག་ཞོ་ལས་བྱེད་ཀྱི་རྫས་དང་སྣོད་ཀ་ཉོས་རྗེས། ཤོ་སྦག་རྒྱག་གིན་པའི་ལོ་བདུན་ཅུར་སོན་ཟིན་པའི་ཨ་ཕྱི་ཚོར་བཙོང་ན། ཁོ་ཚོས་དགའ་དགའ་བྱས་ཏེ་ཉོ་བར་མ་ཟད་ ད་རུང་ཐེངས་རྗེས་མར་སྐྱེལ་དགོས་པའི་གྲོས་ཆོད་ཀྱང་བྱེད།
ལོ་བཅུ་གཉིས་སྟེང་གོར་སྤོ་ཐང་དུ་གོར་སྤོ་རྒུམ་པ།
སློབ་གྲོགས་གཞན་ཚང་མས་ལྗིད་ཚད་ཧ་ཅང་ཆེ་བའི་སྤོ་ཁུག་ཅིག་ཁུར་ནས་དུས་ཚོད་ལྔ་རིང་ལ་གོར་སྤོ་བརྒུམས་ན་ད་ གཟོད་ཨ་སྒོར་བཅུ་རེ་ལས་གླར་འབྱོར། ཡིན་ནའང་། གྲོགས་མཱ་ལགས་ཀྱིས་དེ་ལྟར་བྱས་པ་ཕམ་སོང་བར་འདོད། ཁོས་དེ་ལས་མྱུར་བའི་སྒོར་མོ་བཙལ་ཐབས་ཤིག་ཡོད་པར་རེ་སྙེག་བྱེད་པ་རེད། ང་ཚོས་གོ་བ་ནི། ཁོ་ལ་ཆུང་དུས་ནས་དེ་ལྟ་བའི་གཏིང་ཟབ་པའི་ཚོང་ལས་ཀྱི་ཤེས་བྱ་ཐོབ་ཀྱིན་འདུག
ཁོས་བུ་ག་བཅུ་གསུམ་པ་ཧ་ཅང་གཟར་བའི་རི་ངོས་ཤིག་ཏུ་ཡོད་པ་དང་། དེ་རུ་མི་གཞན་གྱིས་སྤོ་ཁུག་ཁུར་སྟེ་འགྲོ་མི་ནུས་བ་ཤེས་ཚོར་བྱུང་རྗེས། ཁེན་སྟེགས་ཤིག་དེ་རུ་བཞག་ནས་སྤོ་ཕྲུག་མེད་པའི་མི་དག་འདིའི་ཕྱོགས་ལ་ཡོངས་ཚེ། ཁོ་ཚོར་སྤོ་ཁུག་ཁུར་རོགས་བྱས་ཏེ་རི་རྩེར་འཛེག་ཐེངས་རེར་ཨ་སྒོར་གཅིག་རེ་རིན་པར་བླངས། ཁོས་འདི་ལྟར་ཤིན་ཏུ་ཚགས་ཡང་མོས་སྒོ་ནས་སློབ་གྲོགས་ལས་ལྡབ་གཉིས་ཀྱི་གླ་སྒོར་ལོན།
གོར་སྤོ་བརྒུམས་ཏེ་བཙོང་ ནའང་སྒོར་མོ་ལོན་ཐུབ། བྱིས་པ་ཤུགས་ཆེ་བ་ན་ཁུག་དང་ཤིང་འཚུབ་ཡོད་སར་སོང་སྟེ་གོར་པོ་རྒུམ་མོད། གོར་སྤོ་ཚང་མ་ཆུ་རྫིང་དུ་ལྷུང་ཡོད་པས་རྫིང་བུར་བརྒལ་ནས་གོར་སྤོ་རྒུམ་མཁན་མེད། དེའི་རྒྱུ་མཚན་གྱིས་ཁོས་ལྷམ་ཕུད་དེ་ཆུ་རྫིང་དུ་ཕྱིན་ནས་རྐང་སྣེ་གོར་སྤོར་འཕྲད་ན་རྐང་མཛུབ་ཀྱིས་གཅུར་སྟེ་ཆུ་ཁར་ལེན། འདི་ལྟར་བཙལ་ཐེངས་རེར་གོར་སྤོ་བརྒྱ་ཁ་གྲངས་རྙེད་ཐུབ་པས། ཁྱིམ་དུ་བཟུང་སྟེ་གཙང་པོ་རེ་བཀྲུས་རྗེས་གཞན་ལ་བཙོང་། ཡིན་ནའང་། འདི་ལྟར་བྱས་རྗེས་རིམ་གྱིས་ཡོང་བའི་གནད་འགག་ནི་མི་རྣམས་ཀྱིས་གོར་སྤོ་རྙིང་བ་ཉོ་མི་འདོད་པ་དེ་རེད། དེའི་ཕྱིར། ཁོས་ཅུང་གསར་བའི་གོར་སྤོ་བཅུ་གཉིས་རེ་ཚོགས་ཁག་རེར་དབྱེ་རྗེས་སྐོག་ཤུན་བརྒྱབ་སྟེ་རྟགས་མར་བསྒོས།གོར་སྤོ་རེར་རིན་པ་སྒོར་གཉིས་རེ་བྱས་ཏེ་ཚོམ་རེར་བཅུ་གཉིས་ཡོད་པ་མཉམ་པོར་བཙོང་། གཞན་རྟགས་མ་མེད་པ་དང་ཅུང་ཙམ་རྙིང་བ་དག་ལྔ་བཅུ་རེ་ཚོགས་ཁག་རེར་བསྒོས་ཏེ། གོར་སྤོ་རེར་ཨ་དངུལ་ཟུར་ལྔ་བཅུ་རེ་བྱས་ཏེ་ཚོམ་རེ་ བཙོང་། མི་རྣམས་ཀྱིས་སྦྱོང་བརྡར་གྱི་ཆེད་དུ་འདི་ལྟ་བུའི་རིན་གོང་བདེ་མོའི་གོར་སྤོ་ཉོ་བར་ཤིན་ཏུ་དགའ།
ངས་ཐོག་དང་པོར་གྲོགས་མཱ་ལགས་ཀྱི་བྱིས་དུས་ཀྱི་འདས་དོན་འདི་དག་ཚོར་དུས།ང་དངོས་ནས་ཧང་སངས་སོང་། འོན་ཀྱང་། ཡ་ཧུ་དྷ་པའི་ཁྱིམ་ཚང་ལ་མཚོན་ན་འདི་དག་ནི་རྒྱུན་ལྡན་གྱི་དོན་དག་ཙམ་ལས་ ཅིའང་མིན།སྒོར་མོ་བཙལ་ཐབས་གསར་བ་རེ་རྙེད་ཆེད། ཡ་ཧུ་དྷ་པའི་བྱིས་པ་རེ་རེ་ཡིས་ཧུར་བརྩོན་ཡར་ཐོན་གྱིས་སློབ་སྦྱོང་དང་བསམ་གཞིག་བྱེད་ཀྱིན་ཡོད།
གྲོགས་མཱ་ལགས་ཀྱི་ཐབས་ཤེས་འདྲ་མིན་སྣ་ཚོགས་ལ་ང་ཧ་མི་ལས་ག་མེད་བྱུང་། ང་ཚོའི་བྱིས་པར་སྐྱེས་དུས་ནས་བཟུང་འདི་ལྟ་བུའི་ཡ་ཧུ་དྷ་པའི་སློབ་གསོ་དང་ཐབས་ཤེས་བསླབ་ན་འོས།
རང་ཉིད་ཀྱིས་ཟུར་སྤྱོད་སྒོར་མོ་བཙལ་བར་ཐབས་ཤེས་དང་གོ་སྐབས་སྐྲུན།
ཨ་རིའི་ཁྱིམ་ཚང་གི་བྱིས་པ་ཚོས་ཟུར་སྤྱོད་སྒོར་མོ་ནི་ཁྱིམ་ནས་གང་བྱུང་དུ་ལེན་གྱིན་མེད། ཁོ་ཚོའི་འགྲོ་ སྟངས་ཤུགས་ཆེ་བ་ནི།ཁྱོད་ཀྱིས་ལས་ཀ་ག་ཚོད་ལས་ན་སྒོར་མོ་ཡང་དེ་ཙམ་ལས་ལྷག་མ་ཐོབ་ཀྱིན་མེད།
ཡིན་ནའང་། གྲོགས་མཱ་ལགས་ཀྱི་བསམ་པར་དེ་ནི་ཕ་མས་རང་ཤུགས་ཀྱིས་བུ་ཕྲུག་ལ་མཁོ་བ་གཏད་པའི་སྐྱོན་འདུག་པས། ཁོའི་ཐབས་ཤེས་ནི་བྱིས་པ་ཚོ་ར་སྐོར་དུ་བགྲོད་དུ་བཞག་སྟེ། ལས་ཀ་ཅི་ཞིག་ཡོད་པ་དང་དེ་ལས་ན་ལས་གླ་ཅི་ཙམ་དགོས་པ་སོགས་གྲོས་བསྡུར་བྱས་ཏེ།རང་གི་མཁོ་བ་ཕྱོགས་སོ་སོར་ཕྱིན་ནས་བཙལ་བ་དང་། མཉམ་དུ་སྒོར་མོ་ག་ཙམ་ཐོབ་པ་ལས་གླར་སྤྲད་ན། ཁོ་ཚོས་ངང་ངམ་ཤུགས་ཀྱིས་ལས་འཆར་འདོན་ཐབས་ཤེས་རྟོགས་ཐུབ་པ་དང་མཁོ་བ་བརྗེ་རེས་ཀྱི་ ཁེ་ཕན་ཡང་ཡོད་པར་འདོད། འདི་ལྟར་བྱས་ན་ད་རུང་ཁེ་ཕན་ཞིག་ཡོད་པ་ནི། ཁོ་ཚོར་ངེས་གཏན་གྱི་ཟུར་སྤྱོད་སྒོར་མོ་མེད་པས། མུ་མཐུད་དུ་ཟུར་སྤྱོད་སྒོར་མོ་དགོས་ན་ཅི་ ནུས་ཀྱིས་སྒོར་མོ་ལོན་ཐབས་ཀྱི་མཁོ་བ་སྣ་ཚོགས་མི་བཙལ་ག་མེད་ཡིན། ཨ་རིའི་ཁྱིམ་ཚང་ལ་མཚོན་ན། ཁྱིམ་ཚང་ཉུང་ཤས་མ་གཏོགས་ལས་གཡོག་པ་གླ་སྟེ་ཁྱིམ་ལས་ལས་མཁན་མེད། ཁྱིམ་ཚང་གི་ལས་ཀ་ཚང་མ་བྱིས་པ་ཚོས་ཐོབ་རེས་ཀྱིས་ལས་རྔ་རྫོགས་སུ་འཇུག་གིན་པ་རེད།
ཆུང་དུས་ནས་རྒྱུ་དངུལ་དོ་དམ་ཤེས་པ་བསྐྱེད་བསྲིང་བྱེད་པ།
གྲོགས་མཱ་ལགས་ཀྱིས་བཤད་རྒྱུར”ངེད་ཚང་གི་བྱིས་པ་རེར་སྒོར་གསོག་ས་གཉིས་རེ་ཡོད།ཁོ་ཚོས་ལས་ཀ་ལས་ནས་ཐོབ་པའི་གླ་སྒོར་ཁག་གཉིས་སུ་བསྒོས་ཏེ། ཁག་གཅིག་ཁྱིམ་ཚང་གི་གསོག་སྒོར་དུ་ འཇོག་པ་དང་། ཁག་གཅིག་རྩེད་ཆས་ཉོ་བྱེད་ཀྱི་གསོག་སྒོར་དུ་བསྲེས།རྩེད་ཆས་ཉོ་ བྱེད་ཀྱི་གསོག་སྒོར་ནི་རང་གིས་གང་བྱུང་དུ་སྤྱོད་ཆོག་མོད། ཁྱིམ་ཚང་གི་གསོག་སྒོར་ནི་ལོ་ཕྱེད་རེ་འགོར་དུས་དངུལ་ཁང་དུ་གསོག་འཇོག་དགོས་ལ།ལོ་གཅིག་རེ་འགོར་རྗེས་ཁོ་ཚོའི་རྐང་འཛིན་གྱི་བར་ཚོང་བར་སྤྲད་དགོས།
རྒྱུ་མཚན་ཅིའི་ཕྱིར་གནའ་སྒྲུང་འཆད་མཁན་དེ་མི་ཆེན་ཡིན་དགོས་པ་རེད།
ངེད་ཚང་གི་བྱིས་པ་ཚོར་མཚན་ མོ་མལ་དུ་ཉལ་དུས་གནའ་སྒྲུང་ལ་ཉན་པའི་གོམས་གཤིས་ཆགས་ཡོད། དེ་ཡང་ཤུགས་ཆེ་བ་ངས་ ཁོ་ཚོར་འཆད་ཀྱིན་ཡོད་ལ།ངས་དུས་ཚོད་འདི་ལ་དམིགས་བསལ་གྱིས་དམ་འཛིན་དང་གཅེས་སྤྲས་བྱེད་ཀྱིན་ཡོད། ཡིན་ནའང་། ལན་རེར་ཉིན་དཀར་བྱ་བ་སྣ་ཚོགས་ཀྱི་དབང་གིས་ཧ་ཅང་ཐང་ཆད་པས་གྲོགས་མཱ་ལགས་ལ་ང་རང་འུ་ཐུག་ཡིན་པ་ལས་བདའ་བྱས།
ཁོས་བཤད་རྒྱུར”ཁྱེད་ཀྱིས་རྒྱུ་མཚན་ཅིའི་ཕྱིར་ཁོ་ཚོ་དང་ལྷོད་དུ་བསྡད་ཅིང་། ཁོ་ཚོའི་སྔུན་ལ་ཅ་ལག་བཞི་སྟེ་ཚི་ལེན་གཅིག་དང་ །སྐེ་དཀྲིས་གཅིག རས་ཨོ་ལོ་གཅིག ཟིན་བྲིས་འབྲི་དེབ་གཅིག་བཅས་བཞག་ནས། ཁོ་རང་ཚོར་གནའ་སྒྲུང་རེ་སྒྲིག་ཏུ་མི་འཇུག་པ་ ཡིན།”ཞེས་བློ་ཐབས་ཕུད་པས།དུས་དེ་ནས་བཟུང་། གཟའ་འཁོར་གཅིག་གི་ཉི་མ་བཞི་ལ་ངས་ཁོ་ཚོར་གནའ་རབས་འཆད་པ་དང་། ཉི་མ་གསུམ་ལ་ཁོ་ཚོས་ང་ལ་གནས་སྒྲུང་འཆད་པའི་དུས་ ཆོད་བྱས་པ་ཡིན།
འདི་ལྟར་བྱས་ན་ཁོ་ཚོའི་གསར་སྐྲུན་གྱི་ནུས་པ་དང་སྒེར་ཚུགས་ཀྱི་བསམ་གཞིག་ནུས་པ་སྐྱེད་ཐུབ་ལ། ནར་སོན་རྗེས་མི་ཚོགས་འདུས་ས་ནས་གཏམ་བཤད་བྱེད་པར་ཡང་སྐྲག་མི་དགོས།ཀྲུང་གོའི་སློབ་མ་མང་པོ་ཞིག་མཐོ་འབྲིང་དུ་སོན་དུས་གཏམ་བཤད་ཀྱི་ཐོག་ནས་ འབུད་ཐུབ་ཀྱིན་མེད་པའི་རྒྱུ་མཚན་གཙོ་བོ་ནི།ཁོ་ཚོས་སྦྱོང་བརྡར་ཐོབ་ཀྱིན་མེད་པས་ཡིན།འོན་ཀྱང་། མ་འོངས་པར་རང་གི་བྱིས་པས་རིག་གནས་ཀྱི་གོ་ས་ཞིག་ལོན་མིན་ལ་ རེ་བ་དང་སེམས་ཁུར་ཡོད་ན་གཏམ་བཤད་ཀྱི་ནུས་པ་བསྐྱེད་རྒྱུ་ནི་ཧ་ཅང་དོ་གནད་ཆེ།
ལོ་ཆུང་བྱིས་པ་ཡིན་རུང་། དོ་དམ་བྱེད་སྟངས་ལའང་སྦྱོང་ཆོག
གྲོགས་མཱ་ལགས་ཀྱིས་རྒྱུན་དུ་བུ་ཕྲུག་སྤྱི་གཉེར་ཁང་དུ་ཁྲིད་དེ།བུ་ཕྲུག་ལ་ལས་མིའི་ལས་ཀ་ལས་སྟངས་འདི་འདྲ་ནི་འགན་ཁུར་གྱི་བསམ་བློ་དང་།གན་འདྲ་ནི་འགན་འཁྲི་དང་དོ་དམ་མེད་པའི་ལས་ཀ་ལས་སྟངས་ཡིན་པ་སོགས་ལ་དཔྱད་བརྗོད་བྱས། ཕྱི་ལ་ཟ་མ་གསོལ་དུ་འགྲོ་དུས་ཞབས་ཞུ་བའི་ལས་ཀ་ལས་སྟངས་ཅི་འདྲ་ཡིན་པ་བུ་ཕྲུག་ལ་བརྗོད།
ཅི་འདྲ་ནི་ཐབས་ཆག་དང་གང་འདྲ་ནི་ཕུལ་བྱུང་ཡིན་པའི་གནས་ལུགས་འདི་དག་ནི་སློབ་ཆེན་དུ་ཆེད་དུ་སོང་སྟེ་སྦྱངས་མི་དགོས་ཤིང་རྒྱུན་དུ་ཤ་ཁྲག་ལ་ཟུག་གིན་པའི་རྒྱུན་ཤེས་དག་དག་ཡིན། ངོ་མ་བཤད་ན་ང་ཚོ་རྒྱུན་དུ་འདི་ལྟ་བུའི་དོན་དག་ལ་འཕྲད་ཀྱིན་ཡོད་མོད། ང་ཚོས་གོ་སྐབས་འདི་དག་རྒྱབ་ཏུ་གཡུག་སྟེ་བྱིས་པ་ནར་སོན་རྗེས། ད་གཟོད་འགྲོ་གྲོན་མང་པོ་བཏང་ནས་བྱིས་པར་གསབ་ཚོགས་བྱེད་དུ་འཇུག་གིན་ཡོད།
དོན་ངོ་མས་ཁྱིམ་བདག་གི་འོས་འགན་ནི་ཅི་ཞིག་ཡིན།
ཀྲུང་གོའི་ཕ་མས་བུ་ཕྲུག་ལ་བག་སྟོན་གཉེན་ཁང་ཉོ་བར་གྲོགས་མཱ་ལགས་དང་ཁོའི་ཁྱིམ་པ་སོགས་ཀྱིས་ཁྱད་མཚར་གྱི་ལྟ་སྟངས་རེ་བཟུང་འདུག ཉེ་བར་ཡང་ཨ་རིར་ཁང་པ་ཉོ་མཁན་མང་པོ་བྱུང་བ་ཚང་མ་ཀྲུང་གོའི་ཕྱུག་བདག་ཚོ་ཡིན་ལ། ཁོ་ཚོས་བྱིས་པ་ཨ་རིར་སློབ་སྦྱོང་བྱེད་ཀྱིན་ཡོད་པས་ཆེད་དུ་ཁོ་ཚོར་ཉོས་པ་རེད། གྲོགས་མཱ་ལགས་ཀྱིས་འདི་ལྟར་བྱས་པ་ནི་ཕ་མས་བུ་ཕྲུག་ལ་འགན་མི་ཁུར་བའི་བསམ་བློ་ཡིན་པར་འདོད། བུ་ཕྲུག་ལ་སློབ་གསོ་གནང་བ་དང་འོས་འཚམ་གྱི་རོགས་སྐྱོར་བྱ་བ་ནི་ཕ་མའི་འོས་འགན་ཡིན་མོད། བུ་ཕྲུག་ལ་ཚོད་མེད་ཀྱི་འཚོ་བ་བཀོད་བསྒྲིགས་བྱ་བ་ནི་ཧ་ཅང་བླུན་པོའི་ལས་སྟངས་ཤིག་ཡིན་པར་འདོད།གྲོགས་མཱ་ལགས་སློབ་ཆེན་དུ་ཡོད་དུས། ཁོའི་ཨ་མས་ནཱོས་ཡོ་གྲོང་ཁྱེར་དུ་སྤྱི་གཞིས་ཤིག་ཉོས་པས། ཁོས་ཨ་མར་དེ་རུ་ཁོ་རང་སྡོད་ཨེ་ཆོག་ཅེས་དྲིས་པ་ན། ཨ་མས་ཁོ་ལ།ངས་ཁང་པ་འདི་ཕྱི་གླ་བྱས་པའི་རིན་གོང་ལྟར་ཁྱོད་ལ་གླ་སྒོར་ཡོད་ན་ནང་དུ་སྡོད་ཆོག དེ་མིན་མི་འོས་ཞེས་གླེང་རྗེས་ཁོ་རང་གི་ཧམ་འདོད་ལ་ངོ་ཚ་ཆེན་པོ་སྐྱེས།ཡ་ཧུ་དྷ་པའི་འཚོ་བའི་ལམ་ཡིག་ནི། འཚོ་ཐབས་ནུས་པ་ནི་བྱིས་པར་མཚོན་ན་ཆེས་གལ་ཆེན་པོ་དེ་ཡིན། སྒོར་མོ་སྙེག་པ་ནི་འཚོ་ཐབས་ཀྱི་ཐབས་ཤིག་ཡིན་ལ། སློབ་སྦྱོང་གི་དམིགས་ཡུལ་ནིའཚོ་ཐབས་ལ་ཞབས་ཞུ་བྱེད་བའི་ཆེད་དུ་ཡིན།ངས་འདི་ལྟ་བུའི་སློབ་གསོ་ལ་ཐོག་མར་བསམ་བློ་གཏོང་དུས། ཅུང་ཙམ་ཐལ་དྲགས་པའི་སྣང་བ་སྐྱེ་མྱོང་། ཡིན་ནའང་། འདི་ལྟར་མུ་མཐུད་དུ་མཇུག་བརྐྱངས་ན་བྱིས་པའི་ཁྱད་ནུས་རྩལ་དུ་འདོན་འོང་། བྱིས་པ་ཚོས་དཀའ་ཁག་གི་ཁྲོད་ནས་རང་ལོ་དང་འདྲ་བའི་བྱིས་པའི་མཐོང་རྒྱ་ལས་རྒྱ་ཆེན་བརྒལ་ལ།ཁོ་ཚོ་རིམ་གྱིས་རང་འགུལ་དང་འབད་བརྩོན།རང་རྟོན་ཆེས་ཆེར་ཡོད་པའི་བྱིས་པ་རིག་རྒོད་ལ་འགྱུར་ཐུབ།ཡ་ཧུ་དྷ་པས་གསེར་ལོ་སེང་སེང་དུ་དཀྲུགས་ཏེ་བྱིས་པ་འཇིག་རྟེན་དུ་སྐྱེས་བར་སྣེ་ལེན་བྱས་པས། དེ་ནི་རྒྱུ་ནོར་མོད་པོ་སྐྲུན་པའི་སྨོན་ལམ་ཡིན།གཅིག་བཤད་ན། འདི་ནི་ཁོ་ཚོས་གཟི་བརྗིད་དང་ རིན་ཐང་ལ་འགྲེལ་བ་གཞན་པ་ཞིག་ཡིན་ངེས། དེ་ལས་སློབ་གསོ་དང་སློབ་སྦྱོང་ནི་དམིགས་ཡུལ་འདི་འགྲུབ་པའི་ཆེད་དུ་ངེས་པར་དུ་བརྒྱུད་དགོས་པའི་ལམ་བུ་ཞིག་ཡིན། འོན་ཀྱང་། ཀྲུང་གོའི་ཕ་མར་བུ་ཕྲུག་རྒྱུ་ལ་འབྱོར་བའི་སེམས་འདུན་ཡོད་མོད། ནམ་ཡང་སེམས་སུ་སྦས་ཏེ་གསལ་བོ་མི་བཤད་པ་རེད།
རྒྱ་གྲགས་དགོན
མཚན་རྒྱས་པར་རྒྱ་གྲགས་བསམ་གཏན་ཐེག་མཆོག་གླིང་ཞེས་ཞུ། འབྲི་ལུང་དགོན་ནས་སྤྱིར་བཏང་འཁོར་ལམ་བརྒྱུད་སྤྱི་ལེ་བཅུ་གཉིས་ཙམ་སོང་ན་ཀུ་རུ་གྲོང་ཞེས་པར་འབྱོར་ཞིང་དེ་ནས་འཁོར་ལམ་ཡོད་ཀྱང་གཟར་ཟུག་ཆེ་བས་རྐང་ཐང་མར་ཆུ་ཚོད་ཕྱེད་ཙམ་སོང་ན་དགོན་དེར་འབྱོར། དགོན་དེ་ནི་ཕ་དམ་པ་སངས་རྒྱས་ཀྱི་ཕྱག་བཏབ་གནང་མཛད། ཐོག་མར་ཕོ་དགོན་ཡིན་པ་ལ་རྗེས་སུ་བཙུན་དགོན་དུ་འགྱུར། སྟག་ལུང་དགོན་གྱི་དགོན་ལག་ཡིན་པས་སྟག་ལུང་བཀའ་བརྒྱུད་ཕྱག་བཞེད་མཛད་པ་རེད། སྔོན་བཙུན་མ་བརྒྱད་ཅུ་སྐོར་གྱིས་ཞི་བྱེད་ཁྲོ་མ་ནག་མོ་དང་དང་ལྟུང་བཤགས་ཀྱི་ཆོ་ག་སོགས་གསུང་སྲོལ་ཡོད། སྔོན་འདུ་ཁང་ཀ་བ་བཅུ་གཉིས་ནང་ཕ་དམ་པ་སངས་རྒྱས་དང་། དམ་པ་ལུགས་ཟུང་མ། དམ་པ་གཏེར་སྟོན་མ་སོགས་བཞུགས། དམ་པ་གཏེར་སྟོན་མ་ནི་དམ་པ་བྲག་ཕུག་ནས་གཏེར་སྟོན་གནང་བ་རེད་ཅེས་ཞུ།
ད་ལྟ་སྔོན་གྱི་གྱང་གོག་སྟེང་གསར་བཞེངས་གནང་བའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད།
ཨན་ཌོར་ར་གྲོང་ཁྱེར།
ཨན་ཌོར་ར་གྲོང་ཁྱེར་(Andorra la Vella)ནི་ཨན་ཌོར་ར་ཡི་རྒྱལ་ས་རེད།
ལི་ཨོནེ་ལ མེ་ཞི
ལི་ཨོནེ་ལ མེ་ཞི༼Lionel Andrés Messi Cuccittini'༽　ཨར་ཇེན་ཊི་ནརྐང་རྩེད་སྤོ་ལོplayer.
དང་སྒྲ་འབྱེད་པ་ལ་འཇུག་པ་
འབྱེད་པ་ལ་འཇུག་པ་ནི། དཔེར་ན། དབང་བོ་ནི་ལྔ་སྟེ། མིག་དང་། རྣ་བ་དང་། སྣ་དང་། ལྕེ་དང་། ལུས་རྣམས་སོ། ལྟ་བུ་སྟེ། གཞི་གཅིག་ལས་རྣམ་གྲངས་ཐ་དད་པའམ། རྣམ་གྲངས་དུ་མ་འབྱེད་པ་གམ་ལ་སོགས་པ་བཞིན་ནོ།
དང་སྒྲ་སྡུད་པ་ལ་འཇུག་པ་
མིག་དང་། རྣ་བ་དང་། སྣ་དང་། ལྕེ་དང་། ལུས་རྣམས་ནི་དབང་བོའོ། ལྟ་བུ། གཉིས་པ་ནི། ཉི་མ་ནི་འོད་དང་ལྡན་ཏེ། གློག་སྒྲོན་དང་ཟླ་བ་ཡང་ངོ་། ལྟ་བུ། གསུམ་པ་ནི། ཉི་མ་དང་ཟླ་བ་དང་ནོར་བུ་ལས་ཀྱང་འོད་འཕྲོའོ། ལྟ་བུ།
དཔུང་ཚུགས་ཡན་ལག་བཞི་
སྔར་རྒྱ་གར་གྱི་དམག་རིགས་བཞི་སྟེ་གླང་པོ་ཆེའི་ཚོགས་དང། རྟའི་ཚོགས། ཤིང་རྟའི་ཚོགས། དཔུང་བུ་ཆུང་རྐང་ཐང་གི་ཚོགས་ཏེ་བཞིའོ། །
༼དུང་དཀར་ཚིག་མཛོད་ཆེན་མོ་༽ལས་བཏུས།
དང་སྒྲ་རྒྱུ་མཚན་ལ་འཇུག་པ་
རྒྱུ་མཚན་ལ་འཇུག་པ་ནི། གཏན་ཚིག་སྟོན་པ་སྟེ། ན་ཡིག་གི་འཇུག་པ་དང་དོན་འདྲ་བ་ཡིན་སྟེ། དཔེར་ན། དུ་བ་མཐོང་བ་དང་མེ་ཡོད་པར་ཤེས་སོ། བརྩོན་འགྲུས་བརྩམས་པ་དང་མཐར་ཕྱིན། ལྟ་བུ། རྒྱུ་ཡོ་པ་དང་འབྲས་བུ་འབྱུང་ལྟ་བུ་དུས་དང་རྒྱུ་མཚན་ལྷན་གཅིག་ཏུ་སྟོན་པའང་ཡོད་དོ།
དང་སྒྲ་ཚེ་སྐབས་ལ་འཇུག་པ་
ཚེ་སྐབས་ལ་འཇུག་པ་ནི། ཉི་མ་ཤར་བ་དང་ཚོགས་འདུ་འཚོགས། སྒོ་ཕྱེས་བ་དང་ནང་དུ་སོང་། འཁོར་ལོ་བསྐོར་བ་དང་མཉམ་དུ་སྒྲ་གྲགས། ལྟ་བུའོ། །
ཝི་ཨེ་ན།
ཝི་ཨེ་ན་(Wien)ནི་ཨོ་སི་ཐྲི་ཡ་ཡི་རྒྱལ་ས་རེད།
སུམ་ཅུ་པ་
བོད་ཡིག རྩ་ཚིག
༄སུམ་ཅུ་པའི་སྙིང་པོ་ལེགས་བཤད་ལྗོན་པའི་དབང་པོ་ཞེས་བྱ་བ་བཞུགས་སོ། །དབྱངས་ཅན་གྲུབ་པའི་རྡོ་རྗེས་མཛད།།
དང་སྒྲ་
སྡུད་པ། འབྱེད་པ། རྒྱུ་མཚན། ཚེ་སྐབས། གདམས་ངག་སྟེ་ལྔ་ལ་འཇུག་པ་ལས། དང་པོ་སྡུད་པ་ལ་འཇུག་པ་ནི། གམ་ལ་སོགས་པའི་སྐབས་ལྟར་ཕྱོགས་གཅིག་ཏུ་སྡུད་པ་དང་། སྔ་མར་སྦྱར་བའི་ཆོས་ཕྱི་མར་སྦྱོར་བ་སྡུད་པ་དང་། ཕྱི་མར་སྦྱར་བའི་ཆོས་སྔ་མར་སྦྱོར་བ་སྡུད་པ་གསུམ་ལས་དང་པོ་ནི། མིག་དང་། རྣ་བ་དང་། སྣ་དང་། ལྕེ་དང་། ལུས་རྣམས་ནི་དབང་བོའོ། ལྟ་བུ། གཉིས་པ་ནི། ཉི་མ་ནི་འོད་དང་ལྡན་ཏེ། གློག་སྒྲོན་དང་ཟླ་བ་ཡང་ངོ་། ལྟ་བུ། གསུམ་པ་ནི། ཉི་མ་དང་ཟླ་བ་དང་ནོར་བུ་ལས་ཀྱང་འོད་འཕྲོའོ། ལྟ་བུ།
གཉིས་པ་འབྱེད་པ་ལ་འཇུག་པ་ནི། དཔེར་ན། དབང་བོ་ནི་ལྔ་སྟེ། མིག་དང་། རྣ་བ་དང་། སྣ་དང་། ལྕེ་དང་། ལུས་རྣམས་སོ། ལྟ་བུ་སྟེ། གཞི་གཅིག་ལས་རྣམ་གྲངས་ཐ་དད་པའམ། རྣམ་གྲངས་དུ་མ་འབྱེད་པ་གམ་ལ་སོགས་པ་བཞིན་ནོ།
གསུམ་པ་རྒྱ་མཚན་ལ་འཇུག་པ་ནི། གཏན་ཚིག་སྟོན་པ་སྟེ། ན་ཡིག་གི་འཇུག་པ་དང་དོན་འདྲ་བ་ཡིན་སྟེ། དཔེར་ན། དུ་བ་མཐོང་བ་དང་མེ་ཡོད་པར་ཤེས་སོ། བརྩོན་འགྲུས་བརྩམས་པ་དང་མཐར་ཕྱིན། ལྟ་བུ། རྒྱུ་ཡོ་པ་དང་འབྲས་བུ་འབྱུང་ལྟ་བུ་དུས་དང་རྒྱུ་མཚན་ལྷན་གཅིག་ཏུ་སྟོན་པའང་ཡོད་དོ།
ལྔ་བ་གདམས་ངག་ལ་འཇུག་པ་ནི། དཔེར་ན། འདི་གྱིས་དང་། ཉོན་དང་། སློབས་དང་། བརྩོན་འགྲུས་རྩོམས་དང་མཁས་པར་འགྱུར། ཡིད་ལ་ཟུངས་དང་རང་ལ་ཕན། ལྟ་བུ་སྟེ། བྱ་བ་ལ་བསྐུལ་བའི་ཕྱིར་ན་ཡིག་གི་འཇུག་པ་དང་དོན་འདྲ་བར་གདམས་ངག་འདོམས་པའོ།
སྣེའུ་ཟུར་དགོན
རྒྱ་གྲགས་དགོན་ནས་སྤྱི་ལེ་བཅུ་ཙམ་འཁོར་ལམ་བརྒྱུད་སོང་ན་དགོན་དེར་སླེབས་ཀྱི་རེད། སྣེའུ་ཟུར་དགོན་ནི། ཐོག་མར་ད་ལྟའི་དགོན་དེའི་ལྟག་ཏུ་དགེ་འདུན་ཉིས་སྟོང་སྐོར་བྱུང་བའི་དགོན་ཞིག་ཡོད་པ་ལ་ད་ལྟའི་དགོན་དེ་ནི་ཕྱིས་སུ་གསར་བཞེངས་གནང་སྟེ་སྣེའུ་ཟུར་དགོན་ཞེས་འབོད་པ་ཡིན། དགེ་བཤེས་སྣེའུ་ཟུར་པ་ནི། དཔྲལ་སྡེའི་ཕྱོགས་སུ་ཐོད་པ་སྒང་ཞེས་པར་ཨ་མ་ར་གཅིག་མ་ཞེས་པར་འཁྲུངས། ཨ་མ་ར་གཅིག་མ་ཞེས་པ་ནི། ར་གཅིག་ལས་མེད་ཀྱང་དེའི་འོ་མས་དགེ་འདུན་མང་པོར་གསོལ་ཞོ་ཕུལ་ཐུབ་ཅེས་གསུངས། སྣེའུ་ཟུར་པ་སྐུ་ན་ཆུང་དུས་ནས་འཇིག་རྟེན་གྱི་བྱ་བར་མི་གཡེང་བར་ཆོས་སྤྱོད་ཁོ་ནའི་སྤྱོད་ལམ་བཟུང་། དགེ་བཤེས་པོ་ཏོ་བའི་དྲུང་ནས་བསྙེན་པར་རྫོགས། དེ་རྗེས་རྭ་སྒྲེང་དུ་ཕེབས་ནས་མདོ་སྔགས་ཀྱི་གདམས་པ་མང་དུ་གསན། གནས་དེར་མི་ལོ་བཞི་བཅུའི་རིང་སྐུ་མཚམས་མཛད། ཐུན་མཚམས་སུ་ཕྱག་ཚ་འབུམ་གཅིག་བཏབ་གནང་ནས་འབུམ་མོ་ཆེ་ཞེས་པའི་མཆོད་རྟེན་བཞེངས། མཐར་དགུང་ལོ་བདུན་ཅུ་དོན་གསུམ་ཐོག་སྐུ་གཤེགས། སྐུ་གདུང་ཞུགས་འབུལ་ཞུ་སྐབས་དབུའི་སྤྱི་བོ་ནས་འོད་དཀར་པོ་ནམ་མཁར་སོང་བ་ཀུན་གྱིས་མཐོང་། རྗེ་བཙུན་མི་ལ་སྟོད་དུ་བཞུགས་སྐབས་གསན་པས་བོད་ཀྱི་རྣལ་འབྱོར་པའི་ནང་ནས་སྣེའུ་ཟུར་པ་ལས་ལྷག་པ་ཞིག་མ་བྱུང་གསུངས། ད་ལྟ་འབུམ་ལོ་ཆེ་དང་དགེ་བཤེས་རིན་ཆེན་སྒང་པ། ཚར་རོང་ཇོ་དམ་པ། གཙང་སྨྱོན་སྔ་ཕྱི་གཉིས། ཨ་མ་ར་གཅིག་མ་སོགས་ཀྱི་མཆོད་རྟེན་གསར་བཞེངས་གནང་བའི་ཉེ་འགྲམ་དུ། འདུ་ཁང་ཀ་བ་བཅུ་དྲུག་ཅན་གསར་བཞེངས་གནང་བའི་ནང་སྣེའུ་ཟུར་པའི་སྐུ་བརྙན་སོགས་རྟེན་སྐུ་གསར་བཞེངས་གནང་བ་མཇལ་རྒྱུ་ཡོད།
རིན་ཆེན་བྲག
སྣེའུ་ཟུར་ནས་འཁོར་ལམ་བརྒྱུད་སྤྱི་ལེ་ལྔ་ཙམ་ཤར་ངོས་སུ་སོང་ན་སྒང་པ་གྲོང་ཚོའི་རྒྱབ་རིའི་ལྡེབས་སུ་དགོན་དེ་མཇལ་རྒྱུ་ཡོད། དགོན་དེ་ནི་རྒྱལ་བ་འབྲོམ་སྟོན་པས་རྭ་སྒྲེང་ཕྱག་བཏབ་གནང་རྗེས་དགོན་དེ་ཕྱག་བཏབ་གནང་མཛད། སྔོན་འདུ་ཁང་ཀ་བ་སོ་གཉིས་ནང་རྟེན་གཙོ་རྒྱལ་བ་བྱམས་པ་ཐོག་སོ་ཉིས་ཐོག་དང་། མགོན་ཁང་ནང་ཡིད་དམ་རྡོ་རྗེ་འཇིགས་བྱེད་སྐུ་སྨད་མིས་བཞེངས་པ་ལ་སྐུ་སྟོད་རང་བཞིན་དུ་ཕེབས་པ། སྐུ་རྒྱུའི་ས་མཐེབ་སྐྱུ་རེར་ཡ་མ་ར་ཛྷ་འབུམ་རེ་བསགས་གནང་བ། གསོལ་ཁ་དུས་ཐོག་ཏུ་མ་ཕུལ་ཕྱིན་ཕྱག་ཚན་གྱིས་རང་སྒྲ་སྒྲོག་པ་ཞེས་པ་དང་། དགེ་འདུན་སོ་བཞི་ཙམ་གྱིས་རི་བོ་དགེ་ལུགས་ཕྱག་བཞེད་མཛད་པ་ཡིན། དང་ཐོག་ཚེ་སྨོན་གླིང་གི་ཁོངས་ཡིན་པ་ལ་རྗེས་སུ་གཞུང་དགོན་དུ་འགྱུར། ད་ལྟ་སྔོན་གྱི་འདུ་ཁང་གི་ཤུལ་དུ་གསར་བཞེངས་གནང་བའི་འདུ་ཁང་ཀ་བཞིའི་ནང་རྗེ་ཡབ་སྲས་གསུམ་གསར་བཞེངས་གནང་བ་མཇལ་རྒྱུ་ཡོད།
ཉི་མ་བཀྲ་ཤིས།
འབུམ་རམས་པ་ཉི་མ་བཀྲ་ཤིས་ནི་བོད་ལ་དམངས་གཙོའི་བཅོས་སྒྱུར་བྱས་ནས་ལོ་༦༠སོང་རིང་གསོ་སྐྱོང་བྱས་པའི་རང་རྒྱལ་གྱི་བོད་རིགས་ཀྱི་འབུམ་རམས་པ་ཐོག་མའི་གྲས་ཡིན་པ་དང་། ད་ཆ་བོད་ལྗོངས་ཞིང་ལས་ཚན་རིག་ཁང་གི་རིམ་པ་གཉིས་པའི་ཞིབ་འཇུག་པ་དང་ཡོན་ཀྲང་གི་འགན་འཁུར་བཞིན་ཡོད། ཁོང་གིས་ནས་ཀྱི་འབྱུང་ཁུངས་འཕེལ་འགྱུར་དང་། སོན་གྱི་སྤུས་ཚད་གསལ་འབྱེད་གདེང་འཇོག ནུས་པའི་གཞི་རྒྱུ་སྔོག་འདོན། ནས་ཀྱི་སྣེ་ཁ་སྐྱེད་སྲིང་། འདེབས་གསོའི་ལག་རྩལ། ཁྱད་ལྡན་ཐོན་རྫས་ཞིབ་སྤེལ་སོགས་ཀྱི་ཐོན་ལས་འཁོར་འབྲེལ་གྱི་ལག་རྩལ་གསར་གཏོད་དང་རྒྱུན་སྤྱོད་ཀྱི་ལས་ཀ་ཡུན་རིང་བསྒྲུབས་ཏེ་གྲུབ་འབྲས་གལ་ཆེན་ཐོབ་ཡོད།
གཅིག བོད་ཀྱི་ནས་ཀྱི་ཆ་རྡུལ་སྐྱེ་དངོས་རིག་པའི་ཁྱབ་ཁོངས་སུ་སྣེ་ཁྲིད་དེ་ཞིབ་འཇུག་བྱས་པར་འཕེལ་རིམ་གལ་ཆེན་བྱུང་སྟེ། རང་རྒྱལ་གྱི་ནས་ཀྱི་རྨང་གཞིའི་ཞིབ་འཇུག་གི་རྒྱལ་སྤྱིར་ཤུགས་རྐྱེན་ཐེབས་ཤུགས་ཆེ་རུ་ཕྱིན་པ།
རང་རྒྱལ་གྱི་ནས་ཀྱི་རྨང་གཞིའི་ཞིབ་འཇུག་ཉམས་ཞན་ཡིན་པ་སོགས་ཀྱི་མངོན་གསལ་དོད་པའི་གནད་དོན་ལ་དམིགས་ནས། ལོ་བཅུ་ལྷག་ཙམ་ཞིབ་འཇུག་བྱས་པ་བརྒྱུད། ནས་ཀྱི་གཞི་རྒྱུའི་ཚོ་པའི་ཞིབ་དཔྱད་གོ་རིམ་དང་། ནས་ཀྱི་འབྱུང་ཁུངས་གསལ་རྟོགས། དེ་བཞིན་དེ་ས་མཐོའི་ཁོར་ཡུག་ལ་འཚམ་པའི་རང་བཞིན་གྱི་སྐྱེ་དངོས་རིག་པའི་ལམ་སྲོལ་གསལ་སྟོན། ནས་ཀྱི་འགོག་པའི་རང་བཞིན་གྱི་ནུས་པ་ལྡན་པའི་རྒྱུད་ཀྱི་ས་བོན་༡༡ཁེ་ལུང་བྱས་པ་བཅས་ཀྱི་ལས་ཀ་འབོར་ཆེན་ཞིག་ལེགས་གྲུབ་བྱུང་ཡོད།
༼གཅིག༽ནས་ཀྱི་རྒྱུད་ཀྱི་ས་བོན་གྱི་ཚོ་པ་ཧྲིལ་པོའི་བསྟར་བསྒྲིགས་རི་མོ་ཞིབ་ཕྲ་བཟོས་ཏེ། ནས་ས་མཐོར་འཚམ་པའི་རང་བཞིན་གྱི་སྐྱེ་དངོས་རིག་པའི་ལམ་སྲོལ་ཞིབ་འགྲེལ་བྱས་པ། འཛམ་གླིང་ཡོངས་སུ་ནས་ཀྱི་རྒྱུད་ཀྱི་ས་བོན་གྱི་ཚོ་པ་ཧྲིལ་པོའི་བསྟར་བསྒྲིགས་རི་མོ་ཞིབ་ཕྲ་ཐོག་མར་བཟོས་ནས། ཡིད་རྟོན་ཨང་སྒྲིག་གི་སྤྲི་དཀར་གྱི་རྒྱུད་ཀྱི་ས་བོན་༦༡༣༠༣ལ་གསལ་འགྲེལ་བྱས་ཡོད། ནས་ལས་བྱུང་བའི་དྲང་ཕྱོགས་རྒྱུད་ཀྱི་ས་བོན་ཚོ་པ་ཤེས་རྟོགས་ཐུབ་པ་དང་། ཐེ་ཞུགས་སྐྱེ་དངོས་ཀྱི་སྐུལ་རྒྱུའི་བརྡ་རྟགས་བརྒྱུད་འདྲེན་དང་ནད་འབུ་ཕྲ་མོ་འགོག་སྲུང་གི་འགྱུར་འབྱུང་སོགས་ཀྱི་རྒྱུད་ཀྱི་ས་བོན། དྲང་ཕྱོགས་གདམ་གའི་ས་མཐོར་འཚམ་པའི་རང་བཞིན་གྱི་ལམ་སྲོལ་ལྡན་ལུགས་གསལ་པོ་བཏོན་པ། ས་མཐོའི་འཚམ་པའི་རང་བཞིན་གྱི་རྒྱུད་ཀྱི་ས་བོན་༣༦༠ལྷག་ཙམ་གསལ་པོ་བཏོན་པ། རྒྱུད་ཀྱི་ས་བོན་HvCRF༡ས་མཐོའི་ཁོར་ཡུག་ལ་འཕྲོད་པའི་ནུས་པ་ར་སྤྲོད་བྱས་ཡོད། ནས་ཀྱིས་པེན་པིང་ཨན་འབུད་ལེན་ཧྲིལ་པོ་བདམས་པ་བརྒྱུད། ས་མཐོའི་སྨུག་ཕྱིའི་འོད་ཟེར་འགོག་པ་དང་གྲང་འགོག་གི་ཆ་རྡུལ་རྒྱུད་འཛིན་ལམ་སྲོལ་གསལ་སྟོན་བྱས་པ་དང་། གུ་ཨན་སྐྱུར་ཚྭ་སོགས་འབུད་ལེན་ཐབས་ལམ་དང་ནས་ཀྱི་ཐན་འགོག་གི་འབྲེལ་ཡོད་ཆ་རྡུལ་གྱི་རྐྱེན་རྩ་གསལ་བཤད་བྱས་པ། ཁ་ལག་གི་ཚི་སྣའི་འབྱུང་ཁུངས་དཀོན་པའི་ས་མཐོའི་ཁོར་ཡུག་འོག ནས་བཟའ་བཅའ་གཙོ་བོར་བརྩི་བ་འདི་ནི་ས་མཐོའི་ཁོར་ཡུག་ལ་འཚམ་པའི་ལམ་སྲོལ་ཞིག་ཡིན་པ་གསལ་འགྲེལ་བྱས་ཡོད།
༼གཉིས༽ནས་ཀྱི་འབྱུང་ཁུངས་དང་འཕེལ་འགྱུར་གསལ་སྟོན་བྱས་ཏེ། ནས་བོད་དུ་དར་ལུགས་ཁ་གསལ་དུ་བཏང་བ། རི་སྐྱེས་དང་མིས་བཏབ་པའི་གྲོ་དང་ནས་ཀྱི་སྣེ་ཁ་༤༣༨གྱི་རྒྱུད་ཀྱི་ས་བོན་གྱི་ཚོ་པ་ཧྲིལ་པོར་བསྐྱར་དུ་འཇལ་བ་མ་ཟད། གྲོའི་ཚད་འཇལ་དངོས་དཔེ་དག་རི་སྐྱེས་ཀྱི་གྲོ་དང་། ནུབ་ཕྱོགས་ཀྱི་གྲོ། ཤར་ཕྱོགས་ཀྱི་གྲོ། ནས་སོགས་རིགས་བཞིར་PCAཡིས་དབྱེ་ཞིབ་བྱེད་སྐབས། ནས་ནི་རི་སྐྱེས་ཀྱི་གྲོ་ནས་རིམ་བཞིན་ཞིང་ལས་སྐྱེ་དངོས་སུ་གྱུར་པའི་ཤར་རྒྱུད་ཀྱི་གྲོ་ལས་བྱུང་བ་མ་ཟད། ཕ་ཁི་སི་ཐན་གྱི་བྱང་རྒྱུད་དང་། རྒྱ་གར་དང་ནེ་པ་ལ་ནས་བོད་ཀྱི་ལྷོ་རྒྱུད་དུ་དར་ལུགས་ཤེས་པ་དང་། ཞིབ་འཇུག་ལས་ནས་ལ་རྨང་གཞི་འདིང་བའི་ནུས་འབྲས་ལྡན་པ་ཤེས་ཡོད། ནས་ཀྱི་ཞིང་ལས་སྐྱེ་དངོས་སུ་གྱུར་པའི་འགག་རྩའི་རྒྱུད་ཀྱི་ས་བོན་ལྔའི་མཚན་རྐྱང་པ་དེ་རི་སྐྱེས་གྲོ་སྐྱེ་ས་དང་འཚམ་པོ་ཡོད་པས། གྲོ་མཚོ་བོད་ས་མཐོ་ནས་འབྱུང་ལུགས་བཤད་པར་དགག་པ་བརྒྱབ་ཡོད།
༼གསུམ༽ནས་ཀྱི་འགོག་ནུས་དང་འབྲེལ་བ་ཡོད་པའི་SSH-cDNAཡི་དཔྱད་གཞིའི་མཛོད་བཙུགས་ནས། ནས་ཀྱི་འགོག་ནུས་ཆེན་པོ་ལྡན་པའི་རྒྱུད་ཀྱི་ས་བོན་༡༡ཁེ་ལུང་བྱས་ཡོད། མཚོ་བོད་ས་མཐོའི་རང་བྱུང་ཁོར་ཡུག་ཆ་རྐྱེན་ཧ་ཅང་ཞན་པོ་ཡོད་པས། ནས་ཀྱི་སྣེ་ཁའི་ཐོན་འབབ་མཐོ་ལ་བརྟན་པ་དང་། གཉན་འགོག་གི་ནུས་པ་ཡང་ཆེན་པོ་ཡོད། འགོག་ནུས་ཀྱི་རྒྱུད་ཀྱི་ས་བོན་ལེགས་པོ་སྔོག་འདོན་བྱ་ཆེད། SSHཡི་ལག་རྩལ་སྤྱད་དེ་ཐན་པ་དང་། ཏན་ཚོད་འཛིན། དྲོད་ཚད་དམའ་བ། བ་ཚྭ་སོགས་ནས་ཀྱི་གཉན་འགོག་བཙན་སྐུལ་གྱི་རྒྱུད་ཀྱི་ས་བོན་དང་དེ་བཞིན་སྙེ་ནག་ནད་དང་། བཙའ་དཀར་ནད། སེར་ཐུང་ནད་སོགས་ནས་ཀྱི་ནད་འགོག་རྒྱུད་ཀྱི་ས་བོན་ཧེ་བག་ལྡན་པའི་མངོན་ཚུལ་གྱི་དཔྱད་གཞིའི་མཛོད་རེ་བཙུགས་པ་རེད། ལོ་ཏོག་མི་ཉལ་བ་དང་འབྲེལ་བ་ཡོད་པའི་QTL༥༣གྱི་མཚོན་རྟགས་གསལ་པོ་བཀོད་ཡོད། HbERA༡དང་། HBSINA༤ SnRK༢.༤ HbTsil hbSYR༡ Hva༡-hvསོགས་ནས་ཀྱི་ཐན་འགོག་དང་འབྲེལ་བ་ཡོད་པའི་རྒྱུད་ཀྱི་ས་བོན་ཁེ་ལུང་བྱས་པ་དང་། འོད་འདྲེས་ཀྱི་ནུས་པ་དང་འབྲེལ་བ་ཡོད་པའི་རྒྱུད་ཀྱི་ས་བོན་༣ཁེ་ལུང་བྱས་པ། རྒྱུད་ཀྱི་ས་བོན་HvVRN༡དང་HvVRN༢ནས་ཀྱི་སོན་ལ་བཞའ་འགུག་པའི་རྒྱུད་ཀྱི་ས་བོན་གཙོ་བོ་ཡིན་པ་ར་སྤྲོད་བྱས་ཡོད།
གཉིས། ནས་དང་གཟན་རྩྭ་གཉིས་ཀའི་ཐོན་འབབ་མཐོ་པོ་ཡོང་བའི་ལག་རྩལ་མ་ལག་བཏོད་པ། ནས་དང་གཟན་རྩྭ་གཉིས་ཀའི་ཐོན་འབབ་མཐོ་རུ་གཏོང་བའི་ནས་ཀྱི་སྣེ་ཁ་གསར་པ་སྐྱེད་སྲིང་བྱས་པས། ནས་འདེབས་པའི་ལག་རྩལ་གྱི་ཡར་རྒྱས་ལ་སྐུལ་མ་ཐེབས་པ།
ནས་ནི་རང་རྒྱལ་བོད་རིགས་ས་ཁུལ་གྱི་འབྲུ་རིགས་གཙོ་བོ་ཡིན་ལ། ཞིང་ཁུལ་གྱི་གཟན་རྩྭའི་ཡོང་ཁུངས་གཙོ་བོ་ཡང་རེད། ནས་ཀྱིས་བོད་ཀྱི་འབྲུ་རིགས་ཐོན་འབོར་ཀྱི་༨༠%ཙམ་བཟུང་བ་དང་། ཞིང་ཁུལ་གྱི་གཟན་རྩྭའི་༦༠%ཙམ་བཟུང་ཡོད། ནས་ཀྱི་མུའུ་རེའི་ཐོན་ཚད་ཀྱི་ཐོན་འབབ་འཕར་གྱི་མེད་པ་དང་མྱུ་གུ་རིང་པོ་མེད་པས་གཟན་རྩྭ་མང་པོ་མེད་པ་སོགས་ཀྱི་མངོན་གསལ་དོད་པའི་གནད་དོན་ལ་དམིགས་ཏེ། ལོ་༣༠ཙམ་རིང་ནས་དང་གཟན་རྩྭ་གཉིས་ཀའི་ཐོན་འབབ་མཐོ་པོ་ཡོང་བའི་ནས་ཀྱི་སྣེ་ཁ་གསར་པ་སྐྱེད་སྲིང་དང་བེད་སྤྱོད་བྱས་པས་འཕེལ་རིམ་གལ་ཆེན་བྱུང་ཡོད།
༼གཅིག༽ནས་སོན་གྱི་ཐོན་ཁུངས་ལ་གོ་རིམ་ལྡན་པའི་སྒོ་ནས་གསལ་འབྱེད་དང་གདེང་འཇོག་བྱས་ཏེ། ནས་སོན་གྱི་ལྟེ་བའི་མཛོད་བཙུགས་པ། ས་བབ་མཐོ་ཚད་དང་ས་ཁམས་མི་འདྲ་བའི་ནས་ཀྱི་སོན་༣༠༤༧ཙམ་རྒྱ་ཁྱབ་ངང་བསྡུ་རུབ་དང་གསོག་ཉར་བྱས་ཏེ། སོན་གྱི་སྣེ་ཁ་༦༠༠༠ཙམ་མཛོད་ཉར་བྱས་ཡོད། ཞིང་ལས་ལག་རྩལ་གྱི་ངོ་བོ་ལྡན་པའི་སྒོ་ནས་གསལ་འབྱེད་གདེང་འཇོག་དང་SSRསོགས་ཀྱི་ལག་རྩལ་དང་ཟུང་འབྲེལ་བྱས་ཏེ། རང་རྒྱལ་གྱི་ནས་ཀྱི་རྒྱུན་འཛིན་སྣེ་མང་རང་བཞིན་ཡིན་པ་གསལ་བཤད་བྱས་པ་དང་། ཕྱི་ཕྱོགས་ཀྱི་རྒྱུད་ཀྱི་ས་བོན་ལེགས་པོ་དྲངས་ནས་ལེགས་བཅོས་དང་། གཞི་ཁྱོན་ཆེན་པོས་འདེབས་པ་དང་ཐོན་འབབ་མཐོ་བའི་ནས་ཀྱི་སྣེ་ཁ་གསར་པ་བདམས་གསོའི་བསམ་ཕྱོགས་བཏོན་ཡོད། ས་བབ་མཐོ་དམན་གྱི་སྣོར་བཅུད་ཁོར་ཡུག་དང་ཆུ་ལུད་ཀྱི་ཆ་རྐྱེན་མི་འདྲ་བའི་འོག ནས་དང་གཟན་རྩྭ་གཉིས་ཀའི་ཐོན་འབབ་མཐོ་པོ་ཡོང་བའི་ལག་རྩལ་གྱི་མ་ལག་ཐོག་མར་བཏོད་པ་དང་། ནས་སོན་ཐོན་ཁུངས་ཀྱི་གྲངས་གཞིའི་མཛོད་བཙུགས་པ། འདེབས་གསོའི་སྒུལ་རྣམ་གྱི་རྒྱུད་ཀྱི་ས་བོན་མཛོད་༢༠༠བསྐྲུན་པ། སོན་བཟང་ཁག་༡༡༧ཡག་སྒྲུག་བརྒྱབ་ཡོད།
༼གསུམ༽མཚོ་བོད་ས་མཐོའི་སྣོད་བཅུད་ཁུལ་མི་འདྲ་བར་འདེབས་པར་འཚམ་པའི་ནས་དང་གཟན་རྩྭ་གཉིས་ཀའི་ཐོན་འབབ་མཐོ་པོ་ཡོང་བའི་ནས་སོན་གསར་པ་༡༡སྐྱེད་སྲིང་བྱས་པ་ལས། ནས་སོན་འདེབས་གསོའི་ཆུ་ཚད་མཐོ་རུ་ཕྱིན་པ། གསར་གཏོད་བྱས་པའི་ནས་སོན་གསར་པ་སྤྱད་པ་དང་གསར་གཏོད་བྱས་པའི་ནས་དང་གཟན་རྩྭ་གཉིས་ཀའི་ཐོན་འབབ་མཐོ་པོ་ཡོང་བའི་ལག་རྩལ་མཐུན་སྦྱོར་གདམ་གསེས་ཀྱི་འདེབས་གསོའི་ལག་རྩལ་མ་ལག་སྤྱད་ནས། མཚོ་བོད་ས་མཐོའི་སྣོད་བཅུད་ཁུལ་མི་འདྲ་བར་འདེབས་པར་འཚམ་པའི་ནས་དང་གཟན་རྩྭ་གཉིས་ཀའི་ཐོན་འབབ་མཐོ་པོ་ཡོང་བའི་ལག་རྩལ་གྱི་ནས་སོན་གསར་པ་༡༡སྐྱེད་སྲིང་བྱས་ཡོད། དེའི་ཁྲོད་བོད་ནས་ཨང་༢༠༠༠པ་ལུང་ཤུར་གྱི་ཞིང་ཁུལ་དུ་འདེབས་པར་འཚམ་པ་ནི་བོད་ཀྱི་མིག་སྔའི་ནས་སོན་གཙོ་བོའི་གྲས་ཤིག་ཡིན་པ་དེས་མཚོ་བོད་ས་མཐོའི་ནས་འདེབས་ཁྱོན་གྱི་༤༠%ཡན་བཟུང་བ་དང་། བོད་ནས་ཨང་༦༩༠པ་ནི་བོད་ཀྱི་མཐོ་གྲང་ཞིང་ཁུལ་གྱི་ཁྱབ་གདལ་གཙོ་བོ་གཏོང་བའི་སོན་རིགས་ཤིག་ཡིན་པ་དེས་སོན་བཟང་འདེབས་ཁྱོན་གྱི་༩༠%ཡན་བཟུང་བ། དགུན་ནས་ཨང་༡༨པ་ནི་བོད་ཀྱི་དགུན་ནས་ཀྱི་ཁྱབ་གདལ་གཙོ་བོ་གཏོང་བའི་སོན་རིགས་ཤིག་ཡིན་པ་དེས་དགུན་ནས་འདེབས་ཁྱོན་གྱི་༧༨%བཟུང་ཡོད།
གསུམ་པ། ནས་སོན་གསར་པའི་ཐོན་འབབ་མཐོ་བའི་འདེབས་གསོའི་ལག་རྩལ་མ་ལག་བཙུགས་པ་དང་ནས་ལས་སྣོན་ལག་རྩལ་གསར་གཏོད་ལ་སྐུལ་འདེད་ཧུར་ཐག་བཏང་སྟེ། ནས་ཀྱི་སྤུས་ཚད་མཐོ་བའི་འཕེལ་རྒྱས་ལ་སྣེ་ཁྲིད་དང་འདེགས་སྐྱོར་བྱས་པ།
རང་སྐྱོང་ལྗོངས་ནས་ཀྱི་ཐོན་འཕར་བྱ་སྤྱོད་ཀྱི་དབུ་བཞུགས་རིགས་གཅིག་མཁས་ཅན་གྱི་ངོས་ནས། ལྗོངས་ཡོངས་ཀྱི་ལག་རྩལ་གྱི་སྟོབས་ཤུགས་སྒྲིག་འཛུགས་བྱས་ཏེ། ནས་ཀྱི་ཚད་ལྡན་འདེབས་རྩལ་ཞིབ་བཟོ་དང་འདུས་གྲུབ་བཀོལ་སྤྱོད་བྱས་པ་དང་། ནས་ཀྱི་ལས་སྣོན་ལག་རྩལ་གསར་གཏོད་ལ་སྐུལ་འདེད་ཧུར་ཐག་བཏང་བ། ནས་ཀྱི་ཐོན་འཕར་ནུས་ཆེ་དང་ཐོན་ལས་དབུལ་སྐྱོར་ལ་རམ་འདེགས་བྱས་ཡོད།
༼གཅིག༽ ནས་ཚད་ལྡན་འདེབས་གསོའི་ལག་རྩལ་ཞིབ་བཟོ་བྱས་ཏེ་ནས་སོན་གསར་པའི་འདེབས་གསོའི་ལག་རྩལ་མ་ལག་བཙུགས་པ། མྱུ་གུ་རིང་བའི་ནས་སོན་གསར་པའི་ཐོན་འཕར་གྱི་འདེབས་གསོའི་ལག་རྩལ་གྱི་དགོས་མཁོར་དམིགས་ཏེ། ནས་ཀྱི་ཚོགས་སྤྱིའི་ཐོན་འབོར་གྲུབ་ཆ་དང་། ཚོགས་སྤྱིའི་སྤུས་ཚད་ཀྱི་བླང་བྱ། ལུད་ཆུ་རྒྱག་སྟངས་དང་འཚར་དུས་ཀྱི་དམིགས་ཚད་བཅས་བཏོན་པའི་ཁར། ས་བབ་མི་འདྲ་བའི་ཁུལ་དུ་གྲངས་ཚད་གཏན་འཁེལ་གྱི་འདེབས་གསོ་ཚོད་ལྟ་བྱས་ཏེ། ནས་སོན་གསར་པར་མྱུ་གུ་རིང་པོ་སྐྱེ་ཐུབ་པ་དང་། ལོ་ཏོག་མི་ཉལ་བ། ཐོན་འཕར་འགན་ལེན་བཅས་ཀྱི་ནས་དང་གཟན་རྩྭ་གཉིས་ཀའི་ཐོན་འབབ་མཐོ་པོ་ཡོང་བའི་འདེབས་གསོའི་ལམ་སྲོལ་གསལ་སྟོན་བྱས་ཡོད། ནས་སོན་གསར་པའི་ནས་དང་གཟན་རྩྭ་གཉིས་ཀའི་ཐོན་འབབ་མཐོ་པོ་ཡོང་བ་དང་། སྤུས་ཚད་བརྟན་པོ་དང་ལོ་ཏོག་མི་ཉལ་བའི་འདེབས་གསོའི་ལག་རྩལ་མ་ལག་བཙུགས་ཏེ། ནས་ཐོན་སྐྱེད་ཀྱི་ས་གནས་ཀྱི་ཚད་གཞི་༥དང་སྐྱེ་དངོས་ཐོན་སྐྱེད་ལག་རྩལ་གྱི་སྒྲིག་སྲོལ་༨བཟོས་ཏེ་ཡོངས་བསྒྲགས་བྱས་པ་དང་། རྒྱ་བོད་ཤན་སྦྱར་གྱི་ལག་རྩལ་ལག་དེབ་༦དང་བརྒྱུད་ལམ་སྣ་མང་གི་བརྙན་པར་བསླབ་གཞི་༢སྒྲིག་བཟོ་བྱས་པ། འབྲེལ་ཡོད་དེབ་ཁྲི་༢༠ལྷག་ཙམ་སྤྲད་ཡོད།
༼གཉིས༽ནས་ཀྱི་སོན་བཟང་འདེབས་སྟངས་ལེགས་པ་འདུས་གྲུབ་བཀོལ་སྤྱོད་བྱེད་ཐབས་བཙུགས་པ་དང་། སོན་བཟང་འདེབས་སྟངས་ལེགས་པོ་མགྱོགས་མྱུར་ཁྱོན་ཡོངས་ལ་ཁྱབ་སྟེ། ནས་སོན་གསར་བརྗེ་ཐུབ་པ། “སྲིད་ཇུས་དང་། ཞིབ་འཇུག ཐོན་སྐྱེད། བཀོལ་སྤྱོད”བཅས་ཕྱོགས་བཞི་གཞི་གཅིག་གི་ནས་སོན་གསར་པ་ཁྱབ་གདལ་གཏོང་ཐབས་གསར་གཏོད་བྱས་ཤིང་། བོད་རིགས་ས་ཁུལ་དུ་བོད་ནས་ཨང་༢༠༠༠པ་དང་དགུན་ནས་ཨང་༡༨པ་སོགས་མུའུ་ཁྲི་༡༦༡དཔེ་སྟོན་ཁྱབ་གདལ་བཏང་བ་དེས་བོད་རིགས་ས་ཁུལ་ཀྱི་ནས་འདེབས་ཁྱོན་གྱི་༤༠%ཡན་བཟུང་ཡོད། རིམ་རྩིས་བྱས་ན་ནས་ཏུན་ཁྲི་༡༩.༠༦འཕར་བ་དང་། སོག་མ་ཐོན་ཚད་ཏུན་ཁྲི་༢༢.༨༧ཡན་འཕར་བ་དང་། དེ་བཞིན་དགུན་ནས་བསྐྱར་འདེབས་ཀྱི་སྤུས་ལེགས་གཟན་རྩྭ་ཡང་ཐོན་འཕར་བྱུང་བས། ནས་དང་གཟན་རྩྭ་གཉིས་ཀའི་ཐོན་འབབ་མཐོ་པོར་སྐུལ་མ་ཐེབས་པ་དང་། སྤྱི་ཚོགས་ལ་དཔལ་འབྱོར་ཡོང་འབབ་སྒོར་དུང་ཕྱུར་༢༧.༣༧བྱུང་བས་མཐའ་སྐྱོང་བོད་བརྟན་ལ་ཚན་རྩལ་གྱི་འདེགས་སྐྱོར་ཐུབ་ཡོད།
༼གསུམ༽ནས་ཀྱི་ལས་སྣོན་ལག་རྩལ་ཞིབ་འཇུག་དང་ཐོན་རྫས་གསར་སྤེལ་ལ་སྐུལ་འདེད་ཧུར་ཐག་བཏང་སྟེ། ནས་ཀྱི་ཁྱད་ལྡན་ཐོན་རྫས་ཁག་གཅིག་ཞིབ་བཟོ་བྱས་པ། རྒྱལ་ནང་དུ་ནས་ལ་βརྒུན་འབྲུམ་མངར་ཆ་སོགས་ཀྱི་གྲུབ་ཆ་ལྡན་ལུགས་ཅུང་སྔ་ཙམ་ནས་བཏོན་པ་དང་། ད་དུང་སིང་ཕྱེ་ཕྲན་བུ་འདུས་ཚད་༡༠༠%དང་βརྒུན་འབྲུམ་མངར་ཆ་འདུས་ཚད་༡༠%ཡན་གྱི་ནས་ཀྱི་རིགས་རྒྱུད་གསར་པ་༡༢༧༧སོགས་གསལ་འབྱེད་ཐུབ་ཡོད། རྒྱལ་ནང་གི་ནས་ཀྱི་ལས་སྣོན་ལག་རྩལ་གསར་གཏོད་ལས་སྟེགས་དང་པོ་བཙུགས་ཏེ། ཡོས་དང་། ནས་ཀྱི་ཨ་རག ནས་ཀྱི་ཏན་ཞིམ་སོགས་ཁྱད་ལྡན་ཐོན་རྫས་ཞིབ་སྤེལ་བྱས་པ་དེ་བོད་ཀྱི་ནས་ཀྱི་ལས་སྣོན་ལས་རིགས་ཀྱི་ཐོན་རྫས་གཙོ་བོ་ཞིག་ཏུ་གྱུར་ཡོད། རྩམ་པ་སྟོང་ཐུམ་རྒྱག་སྟངས་ཞིབ་བཟོ་བྱས་པ་དང་ནས་ཆང་ཐོན་ཚད་དང་སྤུས་ཚད་འགན་ལེན་དུས་ཚོད་སོགས་འགག་རྩའི་ལག་རྩལ་མཐོ་རུ་བཏང་བས། ནས་ཀྱི་སྲོལ་རྒྱུན་བཟའ་བཅའི་ལས་སྣོན་ཐོན་ལས་ཀྱི་སྤུས་མཐོ་ནུས་ཆེར་རྒྱུར་སྐུལ་མ་ཐེབས་ཡོད།
ཉི་མ་བཀྲ་ཤིས་ཀྱིས་སྣེ་ཁྲིད་དེ་རྒྱལ་སྤྱིའི་རིག་གཞུང་ཚོགས་འདུ་ཐེངས་༤སྒྲིག་འཛུགས་དང་། རྒྱལ་སྤྱིའི་མཉམ་ལས་རྣམ་གྲངས་༦གཙོ་གཉེར་བྱས་པ་ལས། ས་མཐོའི་རི་ཁུལ་གྱི་ཞིང་ལས་ཁྱབ་ཁོངས་ཀྱི་རིག་གཞུང་སྤེལ་རེས་ལ་སྐུལ་མ་ཐེབས་པ་དང་། རྒྱལ་ཁབ་ཀྱི་མི་ཁྲིའི་འཆར་གཞི་དང་བརྒྱ་སྟོང་ཁྲིའི་ཤེས་ལྡན་པའི་འདུ་འགོད་ཀྱི་རྒྱལ་ཁབ་རིམ་པའི་འོས་མིར་བདམས་པ། རང་སྐྱོང་ལྗོངས་ཀྱི་རིག་གཞུང་ལག་རྩལ་གྱི་སྣེ་ཁྲིད་པར་གྱུར་པ། ཁོང་གིས་སྣེ་ཁྲིད་པའི་ཚོགས་པ་རྒྱལ་ཁབ་ཀྱི་གཙོ་གནད་ཁྱབ་ཁོངས་ཀྱི་གསར་གཏོད་ཚོགས་པ་དང་རྒྱལ་ཡོངས་ཀྱི་ཞིང་ལས་ཕུལ་བྱུང་ཤེས་ལྡན་པ་དང་གསར་གཏོད་ཚོགས་པར་བདམས་པ། ཞིང་ཆེན་དང་པུའུ་ཡིས་མཉམ་དུ་བཙུགས་པའི་ནས་སོན་དང་འབྲི་གཡག་གི་རྒྱུད་པའི་ཐོན་ཁུངས་མཉམ་གཏོད་དང་རྒྱུད་པ་ལེགས་བཅོས་ཀྱི་རྒྱལ་ཁབ་ཀྱི་གཙོ་གནད་ཚོད་ལྟ་ཁང་དང་བོད་རིགས་ས་ཁུལ་གྱི་ནས་ཀྱི་སྐྱེ་དངོས་རིག་པ་དང་རྒྱུད་པ་གསོ་སྤེལ་གྱི་གཙོ་གནད་ཚོད་ལྟ་ཁང་སོགས་ཀྱི་ཀྲུའུ་རེན་བྱས་པ། ནས་སོན་གྱི་ཐོན་ཁུངས་དང་ཆ་རྡུལ་འདེབས་གསོའི་གསར་གཏོད་ཚོགས་པ་བཙུགས་པ་བཅས་བྱས་ཏེ། ནས་ཀྱི་རིག་ཚན་འཛུགས་སྐྱོང་དང་འཕེལ་རྒྱས་ལ་སྐུལ་འདེད་བཏང་ཡོད།
མེས་རྒྱལ་ལ་དགའ་ཞེན་ཆེ་ཞིང་། མེས་རྒྱལ་གཅིག་གྱུར་དང་མི་རིགས་མཐུན་སྒྲིལ་ལ་སྲུང་སྐྱོང་། སློབ་སྦྱོང་ལ་འབད་བརྩོན་ཆེ་ཞིང་སློབ་སྲོལ་བཟང་བ་བཅས་ཀྱི་འབུམ་རམས་པ་ཉི་མ་བཀྲ་ཤིས་ལ། ནས་སོན་གྱི་ཐོན་ཁུངས་དང་། ནུས་པའི་རྒྱུད་ཀྱི་ས་བོན་སྔོག་འདོན། ནས་ཀྱི་འབྱུང་ཁུངས་འཕེལ་འགྱུར་དང་ས་མཐོར་འཚམ་པའི་རང་བཞིན་གྱི་ལམ་སྲོལ་ཞིབ་འཇུག་བཅས་ཀྱི་ཐད་རིག་གཞུང་གི་གྲུབ་འབྲས་གལ་ཆེན་ཐོབ་པ་དང་། ནས་ཀྱི་ནུས་པའི་རྒྱུད་ཀྱི་ས་བོན་༧ལ་མཚོན་རྟགས་བཀོད་པ་དང་། རྒྱུད་ཀྱི་ས་བོན་༡༡ཁེ་ལུང་བྱས་པ། ནས་སོན་༥༡གསར་གཏོད་བྱས་པ། སོན་གསར་༡༡སྐྱེད་སྲིང་བྱས་པ་ལས་བོད་ནས་ཨང་༢༠༠༠པ་དང་དགུན་ནས་༡༨པ་སོགས་བཏབ་པས། བོད་ཀྱི་ནས་སོན་ལ་གསར་བརྗེ་བྱུང་སྟེ། དུས་ཡུན་རིང་མོར་བོད་ཀྱི་ནས་འདེབས་ཁྱོན་གྱི་༥༠%ཡན་བཟུང་བ་དང་། ས་གནས་ཀྱི་ཚད་གཞི་༡༣བཟོས་ནས་ཁྱད་ལྡན་ཐོན་རྫས་གསར་པ་༥ཞིབ་འཇུག་གསར་སྤེལ་བྱས་པ། གསར་གཏོད་ཀྱི་ཁེ་བེད་བདག་ཐོབ་༢ཐོབ་པ། འདོན་ཐེངས་དང་པོའམ་ཡང་ན་འཕྲིན་གཏོང་གི་རྩོམ་པ་པོའི་མིང་ཐོག་ནསNCདང་། PNAC BMC Genomicsསོགས་དུས་དེབ་ཐོག་དཔྱད་རྩོམ་༤༧སྤེལ་བ། དབྱིན་ཡིག་གི་ཆེད་རྩོམ་༣དང་། རྒྱ་ཡིག་གི་ཆེད་རྩོམ་༧ རང་ཉིད་ཀྱིས་གཙོ་སྒྲིག་བྱས་པའི་བོད་ཡིག་གི་ཚན་རིག་ཁྱབ་གདལ་སྐོར་གྱི་དེབ་༢༧བཅས་དཔེ་སྐྲུན་བྱས་པ། འབུམ་རམས་པའི་སློབ་མ་༢དང་ཤེས་རམས་པའི་སློབ་མ་༡༢གཞན་དང་མཉམ་ལས་ཀྱིས་གསོ་སྐྱོང་བྱས་པ། དེ་སྔོན་རྒྱལ་ཡོངས་ཀྱི་སྔོན་ཐོན་ལས་དོན་པ་དང་། ཀྲུང་གོའི་གཞོན་ནུའི་ཚན་རྩལ་བྱ་དགའ། ཧོ་ལན་ཧོ་ལི་ཐེབས་རྩའི་ཚན་རིག་དང་ལག་རྩལ་གསར་གཏོད་ཀྱི་བྱ་དགའ་སོགས་ཐོབ་པ། ཞིང་ཆེན་དང་པུའུ་རིམ་པའི་ཚན་རྩལ་བྱ་དགའ་༡༥ཐོབ་པའི་ནང་ལེགས་གྲུབ་བྱེད་མཁན་དང་པོ་ངོས་ནས་ཞིང་ཆེན་དང་པུའུ་རིམ་པའི་ཚན་རྩལ་གྱི་བྱ་དགའ་རིམ་པ་དང་པོ་ཐེངས་༢ཐོབ་ཡོད་པ་རེད།
དང་སྒྲ་གདམས་ངག་ལ་འཇུག་པ་
གདམས་ངག་ལ་འཇུག་པ་ནི། དཔེར་ན། འདི་གྱིས་དང་། ཉོན་དང་། སློབས་དང་། བརྩོན་འགྲུས་རྩོམས་དང་མཁས་པར་འགྱུར། ཡིད་ལ་ཟུངས་དང་རང་ལ་ཕན། ལྟ་བུ་སྟེ། བྱ་བ་ལ་བསྐུལ་བའི་ཕྱིར་ན་ཡིག་གི་འཇུག་པ་དང་དོན་འདྲ་བར་གདམས་ངག་འདོམས་པའོ།
པོ་ཏོ་དགོན
རིན་ཆེན་བྲག་ནས་སྤྱི་ལེ་ལྔ་ཙམ་འཁོར་ལམ་བརྒྱུད་ཕུ་ལ་སོང་ན་དགོན་དེར་སླེབས་ཀྱི་རེད། དགོན་དེ་ནི་དགེ་བཤེས་པོ་ཏོ་བས་ཕྱག་བཏབ་གནང་མཛད། པོ་ཏོ་བ་ཞུ་བ་ནི་རི་བོ་པོ་ཏོའི་སྟེང་དུ་དགོན་པ་ཕྱག་བཏབ་གནས་བས་བླ་མའི་མཚན་ལ་པོ་ཏོ་བ་ཞུ་བ་དང་བླ་མིང་དགོན་པར་ཐོགས་པས་དགོན་པོའི་མཚན་ལའང་པོ་ཏོ་དགོན་ཞེས་ཟེར། དགེ་བཤེས་པོ་ཏོ་བ་ནི་སྤྱི་ལོ་༡༠༢༧ལོར་འཕན་ཡུལ་སྤྲས་ཀྱི་པའོ་ཐང་ཞེས་པར་འཁྲུངས། དེ་ནས་བྲག་རྒྱབ་དགོན་དུ་གཉེར་པ་གནང་། དེ་ནས་བྱང་རྭ་སྒྲེང་དུ་ཕེབས་ཏེ་འབྲོམ་སྟོན་པའི་མདུན་ནས་གསན་བསམ་མཛད། ༡༡༠༥ལོར་དགོངས་པ་རྫོགས་ཁར་ངའི་ཕུང་པོ་བཞུར་འབུལ་གྱིས་ལ་སྨར་གདུང་མ་བཞེངས། མཐར་ངའི་དགོན་འདི་མོ་དགོན་དུ་འགྱུར་ཞེས་གསུངས། སྔོན་འདུ་ཁང་ཀ་བ་བཅུ་དྲུག་ནང་ཤར་ལིའི་གདུང་རྟེན་མི་ཚད་མ་བདུན་དང་། བྱམས་པ་སྤུན་གསུམ་ཐོག་སོ་ཉིས་ཐོག པོ་ཏོ་བའི་ཐུགས་དམ་གྱི་རྟེན་ཨ་རང་བྱོན་དང་མགོན་པོའི་བླ་རྡོ་སོགས་རྟེན་གསུམ་ཁྱད་པར་ཅན་དུ་མ་མཇལ་རྒྱུ་ཡོད། སྔོན་བཙུན་མ་དགུ་བཅུ་ལྷག་ཙམ་གྱིས་རི་བོ་དགེ་ལྡན་ཕྱག་བཞེད་མཛད། ཐོག་མར་རྩེ་རྣམ་རྒྱལ་གྲྭ་ཚང་གིས་ཁོངས་ཡིན་པ་ལ་རྗེས་སུ་དགའ་ལྡན་ཆོས་འཁོར་གླིང་གི་དགོན་ལག་ཏུ་གྱུར། ད་ལྟ་སྔོན་གྱི་གྱང་གོག་སྟེང་ཉམས་གསོ་གནང་བའི་འདུ་ཁང་ནང་བྱམས་པ་མི་ཚད་མ་གསར་བཞེངས་གནང་བ་སོགས་མཇལ་རྒྱུ་ཡོད། ཡང་དགོན་དེའི་ལྷོ་ངོས་ཀྱི་སྤང་སྟེང་དུ་མཆོད་རྟེན་ལྔ་ཡོད་པ་དེ་ནི་རྒྱ་གར་ནས་དུང་དཀར་ཞིག་གནས་དེར་འཕུར་ཕེབས་པས་དེར་པོ་ཏོ་བས་མཆོད་རྟེན་གསུམ་བཏབ་ཞེས་གསུངས།
བྷོ་ཨིན།
བྷོ་ཨིན་(Bonn)
༡༨༣༨ལོ།
༡༨༣༨ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
སུམ་ཅུ་བའི་རྩ་བ་
སུམ་ཅུ་བའི་རྩ་བ་ལེགས་བཤད་ལྗོན་དབང་ལ་ལྟོས།
དཔེ་རྒྱན་སུམ་ཅུ་སོ་གཉིས་
དཔེ་རྒྱན་སུམ་ཅུསོ་ལྔའི་ནང་གསེས་གཉིས་པ་དཔེའི་རྒྱན་ནི་མཚོན་བྱེད་དཔེ་དང་མཚོན་བྱ་དོན་གྱི་དཔེ་ཅན་གཉིས་ཕན་ཚུན་འདྲ་བའམ་མཚུངས་པར་སྟོན་པའི་ཞིག་སྟེ། དེའི་ནང་གསེས་རྣམ་གྲངས་སུམ་ཅུ་སོ་གཉིས་ནི།  ༡ཆོས་དཔེ། ༢ དངོས་དཔེ། ༣ བཟློག་པའི་དཔེ། ༤ ཕན་ཚུན་གྱི་དཔེ། ༥ ངེས་པའི་དཔེ། ༦ ངེས་པ་མེད་པའི་དཔེ། ༧ བསྡུས་པའི་དཔེ། ༨ཕུལ་བྱུང་གི་དཔེ།  ༩ རབ་བཏགས་ཀྱི་དཔེ། ༡༠ རྨད་དུ་བྱུང་བའི་དཔེ། ༡༡ རྨོངས་པའི་དཔེ། ༡༢ ཐེ་ཚོམ་གྱི་དཔེ། ༡༣ གཏན་འབེབས་ཀྱི་དཔེ།  ༡༤ སྦྱར་བའི་དཔེ།  ༡༥ མཉམ་ཉིད་ཀྱི་དཔེ། ༡༦ སྨད་པའི་དཔེ། ༡༧ བསྔགས་པའི་དཔེ། ༡༨ བརྗོད་འདོད་ཀྱི་དཔེ། ༡༩ འགལ་བའི་དཔེ།  ༢༠ འགག་པའི་དཔེ།  ༢༡ ངོ་བསྟོད་ཀྱི་དཔེ། ༢༢ དེ་ཉིད་བརྗོད་པའི་དཔེ། ༢༣ ཐུན་མོང་མ་ཡིན་པའི་དཔེ། ༢༤ བྱུང་མིན་གྱི་དཔེ། ༢༥ སྲིད་མིན་གྱི་དཔེ། ༢༦ མང་བའི་དཔེ། ༢༧ རྣམ་འགྱུར་གྱི་དཔེ། ༢༨ ཕྲེང་བའི་དཔེ། ༢༩ མཚུངས་སྦྱོར་གྱི་དཔེ། ༣༠ ཟླ་བོ་དངོས་པའི་དཔེ། ༣༡ མཚུངས་སྦྱོར་གྱི་དཔེ། ༣༢ རྒྱུའི་དཔེ་བཅས་སོ། །
༼དུང་དཀར་ཚིག་མཛོད་ཆེན་མོ་༽ལས་བཏུས།
དཔེ་ཆའི་དགེ་རྒན་
དེ་སྔོན་གདན་ས་ཆེན་པོ་ཁག་ཏུ་སློབ་ཁྲིད་གནང་མཁན་གྱི་ཞིག་སྟེ། གཞུང་ཆེན་པོར་སློབ་སྦྱོང་བྱེད་འདོད་ཡོད་པའི་སློབ་གཉེར་བ་དེར་འོས་ཤིང་འཚམས་པའི་དགེ་རྒན་ཞིག་ཁག་ཐེག་དགེ་རྒན་གྱིས་འཚལ་ཏེ་དེའི་དྲུང་དུ་སློབ་གཉེར་མངགས་བཅོལ་ཞུས་པ་དང། འཛིན་གྲྭ་གཅིག་གི་སློབ་མ་ཚང་མས་མོས་མཐུན་བྱས་ཏེ་དཔེ་ཆའི་དགེ་རྒན་གཅིག་འཚོལ་བ་ཡང་ཡོད། དཔེ་ཆའི་དགེ་རྒན་གཅིག་གིས་ཉིན་རེས་མོས་ཀྱི་ཐོག་ནས་འཛིན་གྲྭ་མང་པོར་དུས་དང་ཁག་བགོས་ཏེ་སློབ་ཁྲིད་གནང་མཁན་ཡང་ཡོད། །
༼དུང་དཀར་ཚིག་མཛོད་ཆེན་མོ་༽ལས་བཏུས།
དཔེ་འཇོག་སྟངས་ཁག་གསུམ་
དཔེ་ཅན་གྱི་རྗེས་སུ་དཔེ་བཀོད་པ། དཔེའི་རྗེས་སུ་དཔེ་ཅན་བཀོད་པ། དཔེ་གཉིས་ཀྱི་བར་དུ་དཔེ་ཅན་བཀོད་པ། །
༼དུང་དཀར་ཚིག་མཛོད་ཆེན་མོ་༽ལས་བཏུས།
དཔེ་གཉིས་
དཔེ་གཉིས་སུ་དབྱེ་བ་ནི། ཆོས་མཐུན་པ་དང་ཆོས་མི་མཐུན་པ་གཉིས། །
༼དུང་དཀར་ཚིག་མཛོད་ཆེན་མོ་༽ལས་བཏུས།
རྒྱལ་ལགས།
རྒྱལ་ལགས།(假拉)དུས་ཡུན་རིང་པོའི་ནང་། གནམ་གཤིས་ཀྱི་ལས་སྒོ་དེང་རབས་ཅན་དང་ས་གཤིས་གནོད་འཚེ། གངས་སྐྱོན་དང་ཐན་ཞོད་ལ་སོགས་གནམ་གཤིས་གནོད་འཚེའི་ཆ་འཕྲིན་ཚན་རིག་ཞིབ་འཇུག་དང་ལག་རྩལ་གསར་སྤེལ་གྱི་ཕྱག་ལས་གནང་ཡོད། བོད་རང་སྐྱོང་ལྗོངས་གནམ་གཤིས་དངོས་ཐོག་ལས་སྒོའི་མ་ལག་རིམ་སྤོར་སྒྱུར་བཀོད་ལེགས་གྲུབ་བྱས་ཏེ་བོད་ཀྱི་གནམ་གཤིས་ལས་སྒོའི་མ་ལག་རྒྱལ་ཡོངས་སྔོན་ཐོན་ཆུ་ཚད་ཀྱི་མདུན་གྲལ་དུ་སླེབས་ཡོད་ཅིང་། རྙོག་འཛིང་ཆེ་བའི་ས་དབྱིབས་ཆ་རྐྱེན་འོག་ཆུ་ཚོད་གཅིག་རིང་ཆར་ཆུ་བབས་ཚད་ཀྱི་ཚོད་རྩིས་བྱེད་ཐབས་གསར་སྤེལ་གནང་བ་དང་། གངས་སྐྱོན་ལྟ་ཞིབ་ཚད་ལེན་དང་སྔོན་བརྡ་སྔོན་དཔག་ལས་སྒོའི་མ་ལག་བཙུགས་ཤིང་། གནམ་གཤིས་ཀྱི་གནོད་འཚེའི་ཉེན་ཁ་དང་སྐྱོན་ཆག་ཤོར་ཉེན་ཆེ་བ་དང་ཉེན་ཁའི་ཁུལ་དབྱེ་འབྱེད་ཀྱི་དཔེ་རིས་སྒྲིག་འགོད་བྱས་ཡོད། དེ་བཞིན་བོད་ཀྱི་ས་ཁུལ་དུ་གཏད་རྒྱུག་དྲག་པའི་གནམ་གཤིས་ཀྱི་སྔོན་བརྡ་ཞེས་པའི་ཐ་སྙད་དང་ཐུང་ལིན་སྔོན་བརྡ། ཉེན་ཟོན་ཉེན་བརྡའི་ལས་སྒོའི་མ་ལག་སོགས་ཀྱི་ལས་སྒོ་མང་པོ་ཞིག་བཙུགས་ཤིང་།  ཀྲུང་གོ་གནམ་གཤིས་ཅུས་ཀྱི་དབུ་བཞུགས་སྔོན་བརྡ་བ་ཞིག་ཀྱང་ཡིན།
སྤྱི་སྒྲ་བཤད་པ་
ཅི་ཇི་སུ་གང་སྤྱི་སྒྲ་སྟེ། ། ཞིག་སྟེ་སླད་འདྲ་ཕྱིར་ལ་ཅི། ། སྙེད་སྲིད་ལྟར་བཞིན་སྐད་ལ་ཇི། ། སུ་ནི་གང་ཟག་གང་ཀུན་ལའོ། གང་ཞེས་པ་སྤྱི་སྒྲ་ཡིན་ལ། དེ་ལ་ཡང་ཐོག་མར་དོད་དེ་དམིགས་སུ་མ་བཟུང་བར་སྤྱིར་སྨོས་ནས། ཕྱིས་ཡོན་ཏན་སོགས་ཀྱིས་ཁྱད་པར་དུ་བྱས་ནས་དམིགས་སུ་འཛིན་པ་དང་། རིགས་ཅན་ཀུན་ལ་ཁྱབ་པའི་སྤྱི་ཙམ་བརྗོད་པ་དང་། སྤྱིར་འདྲི་བ་དང་། ཐེ་ཚོམ་ནས་འདྲི་བ་དང་། གདམ་ང་ལ་འཇུག་པ་རྣམས་ཡོད་པ་ལས།
དང་བོ་ནི། དཔེར་ན། གང་གིས་སྒྲ་དབྱངས་གསུངས་པ་ཡི། འཇམ་པའི་དབྱངས་ལ། ཞེས་དང་། གང་གིས་མིང་གཞི་སྔོན་གསུངས་པའི། རྟག་ཞི་བ་ལ་ལྟ་བུ།
གཉིས་པ་ནི། དཔེར་ན། གདུང་འདེགས་པ་གང་ཡིན་པ་དེ་ནི་ཀ་བའོ། ལྟ་བུ་སྟེ། ཤིང་གི་ཀ་བ་སོགས་ཀ་བའི་བྱེ་བྲག་ཐམས་ཅད་ལ་ཁྱབ་པའི་ཀ་བའི་སྤྱི་ཙམ་བརྗོད་པའོ།
གསུམ་པ་ནི། དཔེར་ན། མི་འདི་རྣམས་ལས་ལས་བྱེད་པ་ནི་གང་ཡིན། བཟོ་བ་ནི་གང་ཡིན། ཞིང་བ་ནི་གང་ཡིན། ལྟ་བུ་དང་། ཁྱོད་གང་དུ་འགྲོ་རྒྱུ་ཡིན་ཞེས་འདྲི་བ་ལྟ་བུ།
བཞི་བ་ནི། དཔེར་ན་ངས་བྱ་གང་བྱས་ན་ལེགས་ཞེས་པ་སྟེ་ཐེ་ཚོམ་པ་ལྟ་བུ།
གཞན་ཡང་། སུ། ཅི། ནམ། ཇི་རྣམས་ཀྱང་གང་སྒྲ་ལས་ཁྱབ་ཆུང་བ་མ་གཏོགས་གང་དང་འཇུག་པ་ཕལ་ཆེར་མཐུན་ལ། སུ་སྒྲ་ནི་གང་ཟག་བརྗོད་པའི་སྤྱི་སྒྲ་ཡིན་ཏེ། དཔེར་ན། ཁྱོད་སུ་ཡིན། དེ་སུ་རེད། སུ་ཡོང་རྒྱུ་རེད། ལྟ་བུ། ཅི་སྒྲ་ནི་དོན་བརྗོད་པའི་སྤྱི་སྒྲ་སྟེ། དཔེར་ན། དོན་ཅི་ལ་འོང་། ཅི་དགོས། ཅི་ཡིན་རུང་། ཅི་ཡོད། ཅིའི་ཕྱིར། ལྟ་བུ། ནམ་སྒྲ་ནི་དུ་བརྗོད་པའི་སྤྱི་སྒྲ་སྟེ། དཔེར་ན། ཁྱེད་ནམ་འགྲོ། དུས་ནམ་འོང་། ནམ་ཞིག་འདི་འདྲ་འབྱུང་ལྟ་བུ། ཇི་སྒྲ་ནི་དཔེ་བརྗོད་པའི་སྤྱི་སྒྲ་སྟེ། དཔེར་ན། ཕ་ཡུལ་ཇི་འདྲ་ཡིན། ཇི་ལྟ་ཡིན་རུང་། ཁྱོད་ཇི་འདྲ་བ་དེ་འདྲར་ལྟ་བུའོ།